Βότανα Υγεία Ομορφιά: 2014\nΒότανα Υγεία Ομορφιά\nΝτόνατς γεμιστά με σοκολάτα από τον Γιάννη Λουκάκο...\n180 γρ. νερό\n25 γρ. γάλα σκόνη\n30 γρ. ζάχαρη\n25 γρ. μαγιά νωπή\n65 γρ. βούτυρο, λιωμένο\n370 γρ. αλεύρι για όλες τις χρήσεις\n5 γρ. μπέικιν πάουντερ\n120 γρ. κρέμα γάλακτος\n40 γρ. μέλι\n130 γρ. κουβερτούρα, σε κομμάτια\n40 γρ. κρύο βούτυρο, κρύο σε κύβους\nΡίχνουμε στον κάδο του μίξερ το νερό, το γάλα, το αβγό, τη ζάχαρη, τη μαγιά και το βούτυρο και χτυπάμε με το γάντζο σε χαμηλή ταχύτητα, μέχρι να ομογενοποιηθούν. Προσθέτουμε το αλεύρι, το μπέικιν πάουντερ και το αλάτι και συνεχίζουμε να δουλεύουμε τη ζύμη, μέχρι να γίνει ελαστική.\nΒάζουμε τη ζύμη σε αλευρωμένο πάγκο, τη δουλεύουμε ελαφρώς και μετά τη σκεπάζουμε με μεμβράνη και την αφήνουμε να ξεκουραστεί, για 20-25 λεπτά.\nΜεταφέρουμε τη ζύμη σε μια επιφάνεια εργασίας και με τη βοήθεια του πλάστη, την ανοίγουμε σε πάχος 2 εκατοστών. Με ένα μαχαίρι ή κουπ ατ κόβουμε σε 12 σχήματα της επιλογής μας και αφήνουμε να φουσκώσουν μέχρι να διπλασιαστούν σε όγκο.\nΖεσταίνουμε σε μια κατσαρόλα το ηλιέλαιο, στους 170°C και τηγανίζουμε τα ντόνατς και από τις δύο πλευρές, μέχρι να πάρουν ένα χρυσαφένιο χρώμα. Αποσύρουμε τα ντόνατς σε απορροφητικό χαρτί, για να στεγνώσουν και να κρυώσουν. Γεμίζουμε με τη σοκολάτα και σερβίρουμε.\nΣε μία μικρή κατσαρόλα, ζεσταίνουμε την κρέμα μαζί με το μέλι, ανακατεύοντας για να μην κολλήσει, λίγο πριν το σημείο βρασμού.\nΛιώνουμε την κουβερτούρα σε μπεν-μαρί.\nΠροσθέτουμε τη μισή κρέμα στη σοκολάτα και ανακατεύουμε με σπάτουλα ζαχαροπλαστικής μέχρι να ενσωματωθεί εντελώς. Επαναλαμβάνουμε τη διαδικασία με την υπόλοιπη κρέμα.\nΠροσθέτουμε και το βούτυρο και ανακατεύουμε για να ομογενοποιηθούν. Μεταφέρουμε σε σακούλα ζαχαροπλαστικής στην οποία έχουμε ενσωματώσει ένα κορνέ.\nΑναρτήθηκε από pepi tsotina στις 20:03 Σύνδεσμοι σε αυτήν την ανάρτηση\nΕτικέτες Ας Μαγειρέψουμε\nΒασιλόπιτα από τον Γιάννη Λουκάκο...\nΓια τη βασιλόπιτα\n300 γρ. βούτυρο φρέσκο\n150 γρ. πορτοκάλι χυμό\n350 γρ. αλεύρι γενικής χρήσης\n100 γρ. αμύγδαλο, τριμμένο\n50 γρ. καρύδι, τριμμένο\n20 γρ. ξύσμα λεμόνι\n20 γρ. ξύσμα πορτοκάλι\n20 γρ. μπέικιν πάουντερ\n25 γρ. λικέρ αμαρέτο\nΚοσκινίζουμε το αλεύρι και το αναμειγνύουμε με τους τριμμένους ξηρούς καρπούς, τα ξύσματα, το μπέικιν πάουντερ και το αλάτι.\nΣτο μίξερ με το σύρμα χτυπάμε το βούτυρο με τη ζάχαρη, αυξάνοντας σταδιακά την ταχύτητα μέχρι να αφρατέψουν, περίπου 5 λεπτά.\nΠροσθέτουμε τα αυγά, ένα-ένα διαδοχικά, περιμένοντας να ομογενοποιηθεί το καθένα προτού προσθέσουμε το επόμενο. Προσθέτουμε τον χυμό και το γάλα και στη συνέχεια προσθέτουμε σιγά σιγά το κοσκινισμένο μείγμα του αλευριού. Μόλις ομογενοποιηθεί το μείγμα ρίχνουμε το λικέρ αμαρέτο και αναμειγνύουμε μέχρι να ενσωματωθεί.\nΤοποθετούμε το μείγμα σε προετοιμασμένη φόρμα και ψήνουμε σε προθερμασμένο φούρνο στους 150 ⁰C μέχρι να ψηθεί εσωτερικά το κέικ, περίπου 1 ώρα.\nΑφήνουμε το κέικ να κρυώσει ελαφρώς και έπειτα το βγάζουμε από τη φόρμα, τοποθετώντας το κατά προτίμηση πάνω σε σχάρα, μέχρι να κρυώσει εντελώς.\nΑναρτήθηκε από pepi tsotina στις 19:35 Σύνδεσμοι σε αυτήν την ανάρτηση\nΗ ιστορία της Βασιλόπιτας από την Αρχαία Ρώμη στην σύγχρονη Ελλάδα.\nΗ Βασιλόπιτα κατά το ελληνικό έθιμο κόβεται σε οικογενειακή συγκέντρωση αμέσως με τον ερχομό του νέου έτους κυρίως μετά από φαγοπότι όπου και ακολουθεί χαρτοπαιξία «για το καλό του καινούργιου χρόνου».\nΈτσι στις 12.00 ακριβώς τα μεσάνυχτα με την αλλαγή του έτους σβήνουν τα φώτα και μετά ένα λεπτό ξανανάβουν ευχόμενοι και αντευχόμενοι όλοι «χρόνια πολλά» και «ευτυχισμένο το νέο έτος».\n- Το κόψιμο στις βασιλόπιτας είναι από τα ελάχιστα αρχέγονα έθιμα που επιβιώνουν. Σύμφωνα με τον καθηγητή Δημήτρη Λουκάτο αποτελεί εξέλιξη του γνωστού και λαϊκού εθίμου στις πρωτοχρονιάτικης πίτας. Στην αρχαιότητα υπήρχε το έθιμο του εορταστικού άρτου, τον οποίο σε μεγάλες αγροτικές γιορτές οι αρχαίοι Έλληνες πρόσφεραν στις θεούς.\n- Τέτοιες γιορτές ήταν τα Θαλύσια και τα Θεσμοφόρια. Χαρακτηριστικό στοιχείο στις βασιλόπιτας είναι ότι ο άνθρωπος δοκιμάζει την τύχη του με το κέρμα στις, προσπαθώντας να μαντέψει πώς θα του έρθουν τα πράγματα στη νέα χρονιά. Σε όποιον πέσει το φλουρί, στις θα είναι ο τυχερός και ευνοούμενος του νέου έτους! Η ορθόδοξη παράδοση συνέδεσε το έθιμο με τη Βασιλόπιτα.\nΑναρτήθηκε από pepi tsotina στις 09:00 Σύνδεσμοι σε αυτήν την ανάρτηση\nCacao Beans... Το αντικαθληπτικό της φύσης\nΤο μυστικό για ομορφιά και υγεία. Οι ωμοί, βιολογικοί καρποί του κακάο χρησιμοποιήθηκαν παραδοσιακά από τις φυλές των Μάγια και των Αζτέκων και έχαιραν τόσο μεγάλης εκτίμησης που υιοθετήθηκαν ως μέσο συναλλαγών.\nΕίναι από τις πιο πλούσιες πηγές αντιοξειδωτικών, εύπεπτων για τον ανθρώπινο οργανισμό.\nΣτην πραγματικότητα, οι καρποί του κακάο έχουν περισσότερα αντιοξειδωτικά από το τσάι και το κόκκινο κρασί.\nΛόγω των αντιοξειδοτικών αυτών εξουδετερώνουν τις ελεύθερες ρίζες και είναι ευεργετικοί για την πρόληψη καρδιαγγεικών παθήσεων, την πρόληψη της νόσου του Αλττσχάιμερ και την εκφύλισης της ωχράς κηλίδας.\nΜπορούν να αυξήσουν τη δύναμη του μυοκαρδίου, να μειώσουν τις θροβώσεις του αίματος και να ρυθμίζουν την πίεση του.\nΕπίσης, μειώνουν το άγχος και αυξάνουν την ικανότητα μας να το αντιμετωπίζουμε.\nΗ φήμη τους ως το αντικαθληπτικό της φύσης δεν είναι αδικαιολόγητη.\nΟι καρποί του κακάο περιέχουν τρεις νευροδιαβιβαστές που σχετίζονται με την προώθηση της ευδιαθεσίας στον άνθρωπο και τη βελτίωση της ψυχικής του κατάστασης:τη σεροτονίνη, τη ντοπαμίνη και την φαινυλαιθαμίνη.\nΓια τη θετική συνεισφορά τους στην υγεία της καρδιάς, φαίνεται πώς ευθύνονται οι πολυφαινόλες, τα ίδια ωγέλιμα αντοξειδωτικά που βρίσκουμε και στο κόκκινο κρασί.\nΤα επίπεδα της κακής χοληστερόλης μειώνονται με την άνοδο των επιπέδων της καλής χοληστερόλης.\nΤο μαγνήσιο που περιέχουν σε αφθονία μπορεί επίσης να υποστηρίξει το καρδιαγγειακό σύστημα, να βοηθήσει στη διατήρηση ενός φυσιολογικού καρδιακού ρυθμού, στη θεραπεία της ημικρανίας και την πρόληψη της οστεροπόρωσης.\nΕπίσης, μειώνει την πήξη του αίματος και άρα τον κίνδυνο θρόμβωσης του αίματος που οδηγεί σε εγκεφαλικά επεισόδια ή καρδιακές παθήσεις και βοηθά στη ρύθμιση άλλων θρεπτικών συστατικών, όπως το ασβέστιο, ο χαλκός, ο ψευδάργυρος, το κάλιο και η βιταμίνη D στον οργανισμό συμβάλλοντας στην παραγωγή ενέργειας.\nΑναρτήθηκε από pepi tsotina στις 21:55 Σύνδεσμοι σε αυτήν την ανάρτηση\nΆγχος στη δουλειά; Νίκησέ τον!\nΤο άγχος στο γραφείο δε μπορεί να φύγει ούτε με διαλογισμό, ούτε με ένα σύντομο υπνάκο. Υπάρχουν άλλοι, απόλυτα πρακτικοί τρόποι.\n1. Σταμάτα να χρησιμοποιείς τη λέξη «στρες».\n«Το στρες είναι ένας φορτισμένος όρος: το συνδέεις αυτόματα με τη νευρικότητα, την ένταση και την κούραση» σημειώνει ο Σκοτ Σέπερντ, Ph.D., συγγραφέας του βιβλίου Ποιος έχει το πάνω χέρι; Επίθεση στο μύθο του στρες (Who’s in Charge? Attacking the Stress Myth). Εάν όμως αντιμετωπίζεις τη δουλειά σου ως απαιτητική παρά ως αγχωτική, θα προσεγγίσεις κάθε κατάσταση με πιο προνοητική διάθεση. «Αυτό σε βάζει σε θέση να λύσεις τα προβλήματα, αντί να στέκεσαι σε αυτά» εξηγεί ο ίδιος.\n2. Κατάγραψε τις επιτυχίες σου.\n«Όταν παλεύεις να ολοκληρώσεις μια απαιτητική εργασία, είναι εύκολο να ξεχάσεις τι έχεις επιτύχει στο παρελθόν» εξηγεί η Στέισι Σόου Γουέλς, Ph.D., διευθύντρια του Κέντρου Περιστολής Άγχους και Στρες του Σιάτλ. Διατήρησε την απαραίτητη αντικειμενική θεώρησή σου αρχειοθετώντας σε ένα φάκελο τις σημειώσεις και τα e-mail από προϊσταμένους και συναδέλφους στα οποία επισημαίνουν πόσο καλή δουλειά έχεις κάνει. «Αυτό θα σε βοηθήσει να αμφισβητείς ορισμένες σκέψεις που σου προκαλούν άγχος, όπως “Θα αποτύχω” ή “Ποτέ δε θα τα καταφέρω”, και να νιώσεις αρκετά σίγουρη ώστε να φέρεις σε πέρας το τελευταίο σου έργο» τονίζει η ίδια. Επιπλέον, αυτό το αρχείο θα σου δώσει κίνητρα όταν θα είσαι έτοιμη να ψάξεις για άλλη εργασία.\n3. Πάρε στα χέρια σου τον έλεγχο του e-mail σου.\n«Το e-mail είναι μία από τις σημαντικότερες παρεμβολές στην εργάσιμη μέρα σου. Όταν αποσπάται η προσοχή μας, δύσκολα τελειώνουμε οτιδήποτε, πράγμα που μας απογοητεύει και μας στρεσάρει περισσότερο» εξηγεί η Mάρσα Έγκαν, συγγραφέας του βιβλίου Κάνοντας τις καλές επαγγελματικές συναντήσεις τέλειες (Making Good Meetings Great). Απαλλάξου από αυτό τον εθισμό: απενεργοποίησε τον ήχο στον υπολογιστή σου, ώστε να μην ακούς το επίμονο «ντιν» κάθε φορά που έχεις νέο ηλεκτρονικό μήνυμα. «Έπειτα, αφιέρωσε μερικά λεπτά κάθε μία ή δύο ώρες για να ελέγχεις τα e-mail σου», συμβουλεύει η ίδια και συμπληρώνει: «Κάνεις περισσότερα πράγματα αν εστιάζεσαι σε ένα καθήκον κάθε φορά και έτσι παραμένεις ψύχραιμη».\n4. Άφησε το μυαλό σου να περιπλανηθεί.\n«Τα παρατεταμένα διαστήματα έντονης συγκέντρωσης κουράζουν τον εγκέφαλό σου. Επιτρέποντας στον εαυτό σου μερικά λεπτά ονειροπόλησης την ημέρα του παρέχεις αρκετή ξεκούραση, ώστε να είσαι σε θέση να ανακτήσεις τη συγκέντρωσή σου και να είσαι πιο δημιουργική και παραγωγική μακροπρόθεσμα» λέει ο Έρικ Γκλίνγκερ, Ph.D., ομότιμος καθηγητής Ψυχολογίας στο Πανεπιστήμιο της Μινεσότα. Την επόμενη φορά που το μυαλό σου θα περιπλανηθεί, αφήσου σε ονειροπολήσεις, όπως το πού θα πας στις επόμενες διακοπές ή τι θα έκανες αν κέρδιζες το λαχείο.\n5. Αρωμάτισε το γραφείο σου.\nΕάν προσθέσεις ένα χαλαρωτικό άρωμα στο γραφείο σου, θα ενισχύσεις τη συγκέντρωσή σου, σύμφωνα με μια ιαπωνική μελέτη. Οι ερευνητές διαπίστωσαν ότι οι εργαζόμενοι που μύριζαν αιθέριο έλαιο λεβάντας την ώρα εργασίας τους μπορούσαν να συγκεντρωθούν καλύτερα από αυτούς που δεν έκαναν αρωματοθεραπεία. Γνωστή για τις καταπραϋντικές της ιδιότητες, η λεβάντα σε βοηθά να μείνεις χαλαρή και ευέλικτη, όταν οι συνθήκες είναι δύσκολες. Κρύψε μια συσκευή καύσης αιθέριων ελαίων ή ένα σωληνάριο κρέμας χεριών με λεβάντα στο συρτάρι σου για να τα χρησιμοποιείς μετά το γεύμα.\n6. Άκου προσεκτικά, αλλά μέχρι εκεί.\nΕάν νιώθεις υποχρεωμένη να λύσεις όλα τα προβλήματα των συναδέλφων σου, λάβε υπόψη σου τη συμβουλή που δίνει ο Κέβιν Μπάροους, M.D., διευθυντής των προγραμμάτων Αυτογνωσίας στο Κέντρο Ολιστικής Ιατρικής Osher του Πανεπιστημίου της Καλιφόρνιας, στο Σαν Φρανσίσκο: «Η προσπάθεια να τακτοποιήσεις τα ζητήματα των άλλων ή να τους ανακουφίσεις από αυτά που τους απασχολούν σου προσθέτει επιπλέον πίεση». Όταν κάποιος προσπαθεί να επιστρατεύσει τη βοήθειά σου, άκουσε προσεκτικά και δείξε συμπάθεια και κατανόηση για το πρόβλημά του («Φαντάζομαι πόσο δύσκολο πρέπει να είναι»), αλλά μην το παίζεις Μητέρα Τερέζα!\n7. Βρες χρόνο για λίγο καθαρό αέρα.\n«Τα τηλέφωνα που χτυπούν συνέχεια και τα ασταμάτητα e-mail σε φέρνουν σε κατάσταση διαρκούς νευρικότητας, γεγονός που ανεβάζει τα επίπεδα των ορμονών του στρες, όπως η κορτιζόλη» επισημαίνει ο Τζέφρι Μπράντλεϊ, M.D., διευθυντής του Προγράμματος Μείωσης του Στρες στο κέντρο Duke Integrative Medicine. «Έρευνες δείχνουν ότι, αν περνάς χρόνο μόνη σου, μπορεί να μειωθούν ο καρδιακός ρυθμός και η πίεσή σου, ώστε να αισθάνεσαι πιο ήρεμη» προσθέτει ο ίδιος. Έτσι, τις πολύ απαιτητικές ημέρες, φρόντισε να ξεφύγεις για μια μικρή μεσημεριανή βόλτα, ώστε να καθαρίσεις το μυαλό σου.\n8. Ασκήσου καθημερινά.\nΜην ανησυχείς αν μπορείς να κάνεις μόνο ένα 20λεπτο στο ελλειπτικό, ώστε να είσαι στην ώρα σου στη δουλειά. Ακόμη και η μη έντονη άσκηση ωφελεί το σώμα. «Εφόσον αντιμετωπίζεις το χρόνο σου στο γυμναστήριο ως διάλειμμα, θα ευεργετηθείς» σημειώνει ο Κέβιν Μπάροους. Τα οφέλη πηγάζουν τόσο από το διανοητικό διάλειμμα που αναγκαστικά κάνεις όταν ασκείσαι, όσο και από τις σωματικές αλλαγές που επιφέρει η άσκηση, συμπεριλαμβανομένης της αύξησης των επιπέδων των ενδορφινών, που φυσικά σου ανεβάζουν τη διάθεση.\n9. Αφιέρωσε επιπλέον χρόνο στα καθήκοντά σου.\n«Όταν η μέρα σου είναι γεμάτη από συσκέψεις που διαδέχονται η μία την άλλη, δώσε περίπου 20% περισσότερο χρόνο σε κάθε δραστηριότητά σου απ’ όσο αρχικά νόμιζες ότι θα χρειαστεί» συμβουλεύει ο Τζέφρι Μπράντλεϊ . Εάν υπολογίσεις ένα επιπλέον μισάωρο λόγο αστάθμητων παραγόντων σε κάθε δίωρο καθήκον που έχεις αναλάβει, θα καταφέρεις να μετριάσεις το αίσθημα πανικού πως αργείς ή ότι δε θα τα βγάλεις πέρα.\n10. Πήγαινε για ύπνο νωρίτερα.\nΜια πρόσφατη έρευνα, τα αποτελέσματα της οποίας δημοσιεύτηκαν στην επιστημονική επιθεώρηση Journal of Occupational and Environmental Medicine, διαπίστωσε ότι σχεδόν το 40% των δυτικών νιώθει κουρασμένο στη δουλειά. «Η έλλειψη αρκετής ενέργειας για να ανεπεξέλθεις με τις υποχρεώσεις της ημέρας μπορεί να γίνει πηγή στρες. Εξάλλου, δεν υπάρχει τίποτα καλύτερο από το να ξυπνάς ανανεωμένη και έτοιμη να ξεκινήσεις την ημέρα σου με τον καλύτερο τρόπο» τονίζει ο Έρικ Γκλίνγκερ. Προσπάθησε να κοιμάσαι τουλάχιστον 7 ώρες κάθε νύχτα.\nΑναρτήθηκε από pepi tsotina στις 21:43 Σύνδεσμοι σε αυτήν την ανάρτηση\nΕτικέτες Ομορφιά, Υγεία\n4 συνήθειες για υπέροχα νύχια που δεν σπάνε και δεν ξεφλουδίζουν\nΓια τα νύχια που σπάνε και ξεφλουδίζουν μπορείς να κάνεις πολλά, ξεκινώντας με μικρές αλλαγές στις καθημερινές σου συνήθειες, ενώ ταυτόχρονα θα ακολουθήσεις κάποιες συμβουλές για τη διατροφή σου. Έτοιμη;\n4 συνήθειες σε γλυτώνουν από τα νύχια που σπάνε και ξεφλουδίζουν\n1. Προμηθεύσου ένα καλό ζευγάρι γάντια. Μην κάνεις τις δουλειές του σπιτιού ή του κήπου και μην πλένεις τίποτα χωρίς να τα φοράς. Τα νύχια σου χρειάζονται προστασία.\n2. Κάνε μία μικρή αποχή από το βάψιμο των νυχιών. Τα συνηθισμένα βερνίκια ξηραίνουν και αποδυναμώνουν τα νύχια. Αντ’ αυτού αναζήτησε ειδικά βερνίκια νυχιών που θρέφουν τα νύχια, χρησιμοποίσε τα ειδικά ενυδατικά base coat και μούλιαζέ τα συχνά σε ελαιόλαδο ή τα ειδικά λαδάκια για τα νύχια.\n3. Διατήρησε τα νύχια σου περιποιημένα. Απάλλαξέ τα από πετσάκια και τις παρανυχίδες και μην τα …τρως. Για να τα προστατεύεις από τα σπασίματα μην τα αφήνεις να μακρύνουν πολύ. Καλύτερα να τα έχεις κοντά και τετραγωνισμένα, αλλά ελαφρώς στρογγυλεμένα στις άκρες.\n4. Μην ξεχνάς ποτέ την ενυδατική κρέμα χεριών. Ιδανικά θα πρέπει να τη χρησιμοποιείς μετά από κάθε επαφή των χεριών με νερό και σαπούνι. Διάλεξε μία κρέμα χεριών με ισχυρούς ενυδατικούς παράγοντες με θρεπτικές ιδιότητες.\nΗ σωστή διατροφή αν δε θες νύχια που σπάνε και ξεφλουδίζουν\n1. Να καταναλώνεις τροφές πλούσιες σε ψευδάργυρο (δημητριακά, συκώτι, άσπρια, θαλασσινά αυγά, μαγιά μπύρας), ασβέστιο (γαλακτοκομικά προϊόντα, σκουροπράσινα λαχανικά, σουσάμι), σίδηρο (κρέας, πουλερικά, ψάρια, φακές, φασόλια, σουσάμι), πρωτεΐνες (αυγά, κρέας, πουλερικά, ψάρια, όσπρια) και βιταμίνες Α (αυγά, μουρουνέλαιο, βούτυρο, καρότα) και C (εσπεριδοειδή, φράουλες, ακτινιδία, κεράσια, μούρα).\n2. Μπορείς επίσης να αναζητήσεις στα φαρμακεία συμπληρώματα διατροφής για γερά νύχια.\nΈχεις νύχια που σπάνε; Μπορεί να φταίει ο θυρεοειδής;\nΤα νύχια που σπάνε και ξεφλουδίζουν κάποιες φορές αποτελούν και σύμπτωμα δυσλειτοργίας του θυρεοειδούς αδένα. Αν λοιπόν, συχνά τον τελευταίο καιρό νιώθεις κουρασμένη και αδύναμη, ενώ έχεις κάποια σημαντική αλλαγή στο βάρος σου που δεν δικαιολογείται από τις διατροφικές σου συνήθειες, τότε καλό είναι να ζητήσεις τη συμβουλή ενός ειδικού (π.χ. ενδοκρινολόγου).\nΑναρτήθηκε από pepi tsotina στις 21:00 Σύνδεσμοι σε αυτήν την ανάρτηση\n4 Tips για να αποφύγετε το hangover και το φούσκωμα των γιορτών\nΌλοι γνωρίζουμε ό,τι οι γιορτές των Χριστουγέννων είναι ευχάριστες και λαμπερές. Όμως, θα περάστε ακόμα πιο όμορφα, εάν την επόμενη μέρα που ξυπνήσετε, δεν νιώθετε σαν «ζόμπι». Συνήθως, αυτό το συναίσθημα οφείλεται στα πολλά ποτήρια κρασιού και στην κατανάλωση φαγητού.\nΕπειδή όμως, κανείς δεν θέλει να χαλάσει αυτές τις ένδοξες αναμνήσεις, ακολουθήστε τις παρακάτω συμβουλές.\nΑποφύγετε την υπερφόρτωση σε ζάχαρη. Ξέρω, ξέρω – μια από τις καλύτερες στιγμές των Χριστουγέννων, είναι τα εδέσματα, όπως η γαλοπούλα, οι πίτες, οι κουραμπιέδες, τα μελομακάρονα και οι δίπλες, τα οποία είναι φορτωμένα σε ζάχαρη. Όμως μην ανησυχείτε, δεν θα τολμούσα να σας πω να μην υποκύψετε λίγο. Απλά, κάντε μια προσπάθεια, να περιορίσετε την πρόσληψη των ζαχαρούχων τροφίμων, διότι εάν το παρακάνετε, θα νιώθετε λήθαργο την επόμενη ημέρα – ή, σε ορισμένες περιπτώσεις, ακόμη και το ίδιο βράδυ.\nΚαταναλώστε φρέσκα λαχανικά. Οι γιορτές και ιδίως η ημέρα των Χριστουγέννων, περιλαμβάνουν πολλά βαριά τρόφιμα, όπως τα τηγανητά. Δεν χρειάζεται, όμως να στερηθείτε τις αγαπημένες σας γεύσεις, αλλά να προσπαθήσετε να πετύχετε μια καλή ισορροπία, με την εναλλαγή τροφίμων που είναι πλούσια σε θερμίδες και των λαχανικών. Την επόμενη μέρα θα ευχαριστείτε τον εαυτό σας για αυτή την επιλογή.\nΚάντε μια βόλτα. Είναι δύσκολο να αντισταθείτε στον καναπέ σας, μετά από ένα πλούσιο και εορταστικό δείπνο. Αλλά, έστω και μια σύντομη βόλτα μπορεί να βοηθήσει να χωνέψετε πιο εύκολα και να νιώθετε όμορφα την επόμενη ημέρα. Έτσι, αν ο καιρός δεν είναι πολύ άσκημος, πιάσε ένα ζευγάρι αθλητικά παπούτσια και πηγαίνετε ένα περίπατο, μετά το δείπνο.\nΝερό, νερό, νερό. Μένοντας ενυδατωμένο είναι το κλειδί – όχι μόνο για την πρόληψη του πονοκεφάλου την επόμενη μέρα, εξαιτίας του αλκοόλ, αλλά και για να φύγουν όλες οι τοξίνες, που έχετε απορροφήσει.\nΦάτε νωρίς. Πολλοί από εσάς τείνετε να τρώτε πολύ λίγο όλο το πρωί, έτσι ώστε να έχετε όλη την όρεξη που απαιτείται, για το μεγάλο γεύμα το βράδυ. Αλλά αυτό δεν είναι πραγματικά μια καλή πρακτική για δύο λόγους: 1) Εάν πεινάτε πάρα πολύ, θα υποπέσετε σε υπερκατανάλωση τροφής, χωρίς να το καταλάβετε. και 2) Αν αρχίστε να πίνετε από νωρίς, λόγω του εορταστικού κλίματος, σημαίνει ό,τι θα καταναλώστε αλκοόλ με άδειο στομάχι, και την επόμενη μέρα θα νιώθετε το κεφάλι σας βαρύ. Αποτρέψτε αυτό το συναίσθημα, τρώγοντας ένα μικρό πρωινό ή μερικά σνακ νωρίτερα μέσα στην ημέρα.\nΚάντε τα κλασικά κόλπα για το hangover. Αν ξυπνήσετε την επόμενη μέρα και το κεφάλι σας πάει να σπάσει, τότε αντιμετωπίστε το με τις κλασικές θεραπείες: Δοκιμάστε την με αθλητικά ποτά ή smoothies, τα οποία θα συμβάλλον στην αναδημιουργία των ηλεκτρολυτών σας, και επίσης, καταναλώστε τροφές πλούσιες σε κάλιο, όπως μπανάνα, που θα μειώσουν την αφυδάτωση.\nΑναρτήθηκε από pepi tsotina στις 20:34 Σύνδεσμοι σε αυτήν την ανάρτηση\nΛαχταριστά μπισκότα με χαρουπόσκονη\n125 γραμμάρια βούτυρο μαλακό\n50 γραμμάρια ζάχαρη καστανή\n200 γραμμάρια αλεύρι για όλες τις χρήσεις\n50 γραμμάρια αλεύρι ολικής\n1 κουταλάκι μπέικιν πάουντερ\n1 αυγό με 2 κουταλιές νερό κρύο\n2 κουταλιές χαρουπόσκονη.\nΧτυπάμε το βούτυρο με τη ζάχαρη να αφρατέψουν.\nΡίχνουμε τα στερεά υλικά εκτός από τη χαρουπόσκονη.\nΤρίβουμε το με τα χέρια ή το μίξερ και ρίχνουμε το αυγό με το νερό.\nΤέλος σε μια επιφάνεια ρίχνουμε τη χαρουπόσκονη και κυλάμε τη ζύμη ώστε να δημιουργηθούν ´νερά´.\nΤυλίγουμε τη ζύμη σε ρολάκι και σε μια μεμβράνη και την βάζουμε στην κατάψυξη για μισή ώρα. Βγάζουμε τη μεμβράνη και κόβουμε με μαχαίρι μπισκοτάκια.\nΤα τοποθετούμε σε λαδόχαρτο και τα ψήνουμε στους 180 βαθμούς στον αέρα για 10 λεπτά.\nΑναρτήθηκε από pepi tsotina στις 11:06 Σύνδεσμοι σε αυτήν την ανάρτηση\nΕτικέτες Ας Μαγειρέψουμε, Υγεία\nΧαρουπόσκονη, με περισσότερο ασβέστιο από το γάλα\nΟ καρπός της χαρουπιάς όταν ψηθεί και αλεστεί θυμίζει το κακάο. Η σκόνη χαρουπιού είναι τέλειο υποκατάστατο της σκόνης κακάο και μια υγιής εναλλακτική της σοκολάτας. Μπορεί να χρησιμοποιηθεί στη ζαχαροπλαστική, στα κέικ, σε ζεστά ποτά, στα μιλκ σέικ και για επιδόρπια. Χρησιμοποιείται επίσης στη φαρμακευτική βιομηχανία και την καπνοβιομηχανία.\nΑντίθετα με τη σοκολάτα δεν περιέχει καφεΐνη και θεοβρωμίνη, δύο ουσίες, οι οποίες είναι τονωτικά.\nΕπίσης, το χαρούπι δεν περιέχει αμίνη και φαινυλαιθαναμίνη που μπορούν να προκαλέσουν ημικρανίες και αλλεργικές αντιδράσεις.\nΔεν έχει καθόλου οξαλικό οξύ που εμποδίζει το σώμα να κάνει χρήση ασβεστίου και ψευδάργυρου.\nΤο οξαλικό οξύ στη σοκολάτα μπορεί να συνδεθεί με την αρχή στικτότητας σε μερικούς εφήβους που τρώνε μεγάλες ποσότητες σοκολάτας. Το χαρούπι δεν περιέχει καθόλου γλουτένη και έτσι βοηθάει και αποτελεί έδεσμα για όσους πάσχουν από μία κοιλιακή ασθένεια που λέγεται «κοιλιοκάκη».\nΠεριέχουν δύο φορές περισσότερο ασβέστιο από το γάλα.\nΕίναι πλούσια σε βιταμίνες Α, Β, B2, B3 και D και παρέχουν πολλά μέταλλα και ιχνοστοιχεία.\nΒοηθούν στην πέψη, ρίχνουν τα επίπεδα χοληστερόλης, ανακουφίζουν από τη διάρροια σε νήπια και ενήλικες, ανακουφίζουν από το άσθμα (είτε προκαλείται από αλλεργίες είτε όχι), επιδρούν σαν αποχρεμπτικό, δεν περιέχουν καφεΐνη, απαλύνουν από το βήχα και το κρυολόγημα, περιέχουν γαλλικό οξύ, και βοηθούν στην πρόληψη της πολιομυελίτιδας.\nΕπίσης, το χαρούπι είναι γνωστό ότι βοηθάει στην αύξηση της λίμπιντο καθώς και του αριθμού των σπερματοζωαρίων.\nΤέλος, βοηθά στην αντιμετώπιση της δυσκοιλιότητας: οι φυτικές του ίνες προσροφούν πολύ νερό στο έντερο και αυξάνουν την κινητικότητά του.\nΑν επιθυμείτε αυτό το προϊόν επισκεφτείτε το www.herbsnbeauty.gr\nΑναρτήθηκε από pepi tsotina στις 11:02 Σύνδεσμοι σε αυτήν την ανάρτηση\n8 Μυστικά για να Πετύχετε τον Ελληνικό Καφέ\nΕίναι πολύ σημαντικό ο καφές να είναι φρεσκοαλεσμένος και σε μορφή πούδρας.\nΤον καφέ πρέπει να τον έχουμε μέσα σε ένα δοχείο που κλείνει αεροστεγώς .\nΟ αλεσμένος καφές δεν μπορεί να αποθηκευτεί πάνω από 10 μέρες.\nΤο μπρίκι που θα τον ψήσετε, καλύτερα να είναι μπρούτζινο και με στενό άνοιγμα, για να δίνει καλύτερο το καϊμάκι.\nΓια να τον ψήσετε σωστά, προσθέστε πρώτα τη ζάχαρη, ύστερα τον καφέ. Το μυστικό του ελληνικού καφέ είναι να γίνεται σε χαμηλή φωτιά.\nΠροτού φουσκώσει το καϊμάκι, το αποσύρετε από τη φωτιά και το ξαναβάζετε για λίγο, προτού τον κατεβάσετε.\nΑν θέλετε παχύ καϊμάκι δεν το αφήνετε να κοχλάσει.\nΌταν τον σερβίρετε, κρατάτε το μπρίκι ψηλά και δεν το ακουμπάτε στο φλιτζάνι, γιατί δεν θα πετύχει το καϊμάκι.\nΠροτιμήστε να ψήσετε τον ελληνικό καφέ στο γκαζάκι, σε χαμηλή φωτιά, παρά στο μάτι της κουζίνας.\nΑναρτήθηκε από pepi tsotina στις 10:55 Σύνδεσμοι σε αυτήν την ανάρτηση\nΥπέροχος χριστουγενιάτικος κορμός... από τα χεράκια σου!!!\n1/2 κούπα αλεύρι\n1/4 κούπας κακάο\n1 κ.γ baking powder\n1/4 κ.γ αλάτι\n2 κ.σ νερό\n2 κούπες κρέμα γάλακτος (500 ml.)\n1/4 κούπας άχνη ζάχαρη\n1/3 κούπας αμυγδαλάκι φιλέ\n2 κ.σ. λικέρ της αρεσκείας σας (εγώ βάζω Baileys)\n3 κ.σ. γάλα\n1/2 κούπα κακάο\n5 κ.σ. βούτυρο μαλακό\n125 γρ. κουβερτούρα για στόλισμα\nΚατηγορία: Κορμοί - Ρολά\nΠεριέχει: Σοκολάτα , Ξηρούς καρπούς , Αβγά , Γάλα , Βούτυρο , Κρέμα γάλακτος\nΟι χορηγοί προτείνουν: Το Χωριό της Μινέρβα\nΟι φίλοι λένε Η γνώμη σου\nΓια το κέικ: Ανακατεύουμε τα 4 πρώτα υλικά σ΄ενα μπολ. Κατόπιν χτυπάμε τα ασπράδια σε μαρέγκα και προσθέτουμε σιγά-σιγά τη μισή ζάχαρη, το αφήνουμε στην άκρη. Μετά χτυπάμε τα κροκάδια με την υπόλοιπη ζάχαρη και τη βανίλια μέχρι να πήξουν και σιγά-σιγά προσθέτουμε το νερό και μετά τα ανακατεμένα υλικά. Κλείνουμε το μιξερ και προσθέτουμε τη μαρέγκα ανακατεύοντας και προσέχοντας να μην ξεφουσκώσει.\nΑδειάζουμε το μίγμα στο ταψί του φούρνου, στο οποίο έχουμε στρώσει και βουτηρώσει λαδόκολλα και ψήνουμε στους 180 βαθμούς για 15΄. Μόλις βγει το αναποδογυρίζουμε σε πετσέτα πασπαλισμένη με λίγη άχνη και αμέσως το τυλίγουμε σε ρολό και το αφήνουμε να κρυώσει τελείως. Μόλις κρυώσει το ξετυλίγουμε σιγά-σιγά και απλώνουμε τη γέμιση και ξανατυλίγουμε απαλά.\nΓια τη γέμιση: Χτυπάμε τα υλικά της γέμισης και μόλις αφρατέψουν προσθέτουμε και το αμυγδαλάκι φιλέ.\nΓια το γλάσο: Ανακατεύουμε το λικέρ-γάλα. Ανακατεύουμε την άχνη-κακάο. Χτυπάμε το βούτηρο και προσθέτουμε σε δόσεις το λικέρ-γάλα και άχνη-κακάο. Συνεχίζουμε το χτύπημα μέχρι το μείγμα να γίνει απαλό.\nΚαλύπτουμε το ρολό με το γλάσο και πασπαλίζουμε κουβερτούρα τριμμένη και λίγη άχνη.\nΠροσοχή να μην ψηθεί αρκετά το κέικ γιατί στο τύλιγμα θα σπάει! Καλή σας επιτυχία (που σίγουρα θα την έχετε)!\nΑναρτήθηκε από pepi tsotina στις 20:37 Σύνδεσμοι σε αυτήν την ανάρτηση\nΤο μενού για το χριστουγεννιάτικο τραπέζι...\nΤο φετινό χριστουγεννιάτικο τραπέζι δεν έχει να ζηλέψει τίποτα απολύτως από την αίγλη και την πολυτέλεια του παρελθόντος, παρότι διανύουμε εποχές οικονομικής δυσπραγίας. Με καλή θέληση και πάνω απ” όλα μαγειρική ικανότητα, απλά υλικά μπορούν να μεταμορφωθούν σε gourmet πιάτα.\nΦέτα τηγανητή με μέλι\nΥλικά για 8 κομμάτια\n400 γραμμ. φέτα\n200 γραμμ. φύλλο Βυρητού\n1 κουταλιά σούπας βούτυρο κατσικίσιο\n8 κουταλάκια γλυκού μέλι θυμαρίσιο\n1 κουταλιά σούπας σουσάμι ελαφρώς καβουρντισμένο\nΚόβουμε τη φέτα σε 8 κομμάτια. Απλώνουμε τα φύλλα στον πάγκο και κόβουμε τη μακρύτερη πλευρά σε τρεις λωρίδες. Παίρνουμε από 2 λωρίδες κάθε φορά. Λιώνουμε το βούτυρο και με ένα πινέλο αλείφουμε κάθε φύλλο ξεχωριστά. Τοποθετούμε κάθε κομμάτι τυριού στη μία άκρη. Διπλώνουμε τα φύλλα δεξιά και αριστερά της φέτας και τα τυλίγουμε. Κολλάμε την άκρη των φύλλων βρέχοντας τα δάχτυλά μας με λίγο νερό. Τα τηγανίζουμε σε μέτρια φωτιά ώσπου να ροδίσουν. Τα αφήνουμε να στραγγίξουν σε απορροφητικό χαρτί. Σερβίρουμε περιχύνοντας με ένα κουταλάκι μέλι κάθε κομμάτι και πασπαλίζουμε με σουσάμι.\nΜπουκιές με δαμάσκηνα και πεκορίνο\nΥλικά για 16 κομμάτια\n75 γραμμ. πεκορίνο\n8 λωρίδες μπέικον\n16 δαμάσκηνα ξερά ή χουρμάδες χωρίς κουκούτσι\nΠροθερμαίνουμε το φούρνο στους 200 C. Κόβουμε το πεκορίνο σε 16 μικρά μπαστουνάκια. Κόβουμε και τις λωρίδες του μπέικον στη μέση κατά μήκος. Γεμίζουμε τα δαμάσκηνα με τα κομμάτια του τυριού και διπλώνουμε με μία φέτα μπέικον μπήγοντας, καθώς το γυρίζουμε, και από ένα κλωναράκι θυμαριού. Στερεώνουμε με οδοντογλυφίδα τα γεμιστά δαμάσκηνα και τα τοποθετούμε σε ελαφρά λαδωμένο ταψί. Τα βάζουμε στο φούρνο και ψήνουμε για 12- 15 λεπτά ή ώσπου να ροδίσει το μπέικον και να γίνει τραγανό. Τα μεταφέρουμε σε πιατέλα, τα γαρνίρουμε με επιπλέον κλωναράκια θυμαριού και τα σερβίρουμε αμέσως.\nΚουνουπίδι με τυριά στο φούρνο\n500 γραμμ. κουνουπίδι\n3 κουταλιές της σούπας αλεύρι\n½ φλιτζάνι τριμμένη γραβιέρα\n½ φλιτζάνι τριμμένο γκούντα\n1 κουταλιά του γλυκού μουστάρδα σκόνη\nΒράζουμε το κουνουπίδι σε αλατισμένο νερό για 5 λεπτά. Στραγγίζουμε και το βάζουμε σε ένα πυρίμαχο σκεύος. Βάζουμε στην κατσαρόλα το βούτυρο και το αλεύρι και τα αφήνουμε να ζεσταθούν ανακατεύοντας κατά διαστήματα. Ρίχνουμε το γάλα, τη σκόνη μουστάρδας, αλάτι και πιπέρι. Βράζουμε σε χαμηλή φωτιά, ανακατεύοντας μέχρι να γίνει παχύρρευστη μπεσαμέλ. Ρίχνουμε τα τυριά, ανακατεύουμε και περιχύνουμε με τη σάλτσα αυτή, το βρασμένο κουνουπίδι. Ψήνουμε το κουνουπίδι σε προθερμασμένο φούρνο στους 200ο για 12-15 λεπτά.\nΜοσχάρι με μέλι στην κατσαρόλα\n1 κιλό μοσχάρι κομμένο σε κύβους\n2-3 κουταλιές της σούπας βούτυρο ανάλατο\n½ κουταλάκι γλυκού κόκκοι μαύρου πιπεριού\n2 φλιτζάνια λευκό ξηρό κρασί\n3 κουταλιές σούπας μέλι\nΠλένουμε καλά το κρέας. Ζεσταίνουμε το βούτυρο σε μεγάλη κατσαρόλα, σε χαμηλή πάντα φωτιά, και τσιγαρίζουμε τα κρεμμύδια για 12-15 λεπτά, μέχρι να μαλακώσουν και να αποκτήσουν ξανθό χρώμα. Τα βγάζουμε προσεκτικά με μια τρυπητή κουτάλα και τα αφήνουμε στην άκρη. Προσθέτουμε ελαιόλαδο στην κατσαρόλα, δυναμώνουμε τη φωτιά και ρίχνουμε το κρέας, ανακατεύοντας το για να πάρει χρώμα απ” όλες τις πλευρές. Ρίχνουμε τα κρεμμύδια, αλατοπιπερώνουμε και ανακατεύουμε. Προσθέτουμε τους κόκκους πιπεριού, το κρασί και τη δάφνη. Σκεπάζουμε την κατσαρόλα και τα αφήνουμε να σιγοβράσουν για περίπου 2 ½ ώρες. Εάν χρειαστεί νερό, βάζουμε αλλά όχι πολύ. Εν συνεχεία προσθέτουμε το μέλι και ανακατεύουμε καλά μέχρι να δέσει η σάλτσα και να πάρει τη σωστή υφή. Μόλις η σάλτσα και το κρέας πάρουν καφέ χρώμα και πήξει η σάλτσα το φαγητό είναι έτοιμο για σερβίρισμα. Μπορούμε να το συνοδεύσουμε με πιλάφι, πουρέ και πατάτες φούρνου.\nΠικάντικο χοιρινό με μάνγκο και λεμόνι\n800 γραμμ. φιλέτο χοιρινό\n3 κουταλάκια σόγια σος\n3 κόκκινα τσίλι χωρίς τους σπόρους, κομμένα σε λωρίδες\n1 ματσάκι κόλιανδρο ψιλοκομμένο\n1 μάνγκο σε κύβους\n1 λεμόνι κομμένο σε φέτες\nΠροθερμαίνουμε το φούρνο στους 200 C. Τοποθετούμε το χοιρινό φιλέτο σε ένα πυρίμαχο σκεύος, το περιχύνουμε με τη σόγια σος και ρίχνουμε αρκετό νερό από πάνω, για να το σκεπάσει. Προσθέτουμε το τσίλι και το κόλιανδρο. Σκεπάζουμε το πυρίμαχο σκεύος με ένα καπάκι και το αφήνουμε στο φούρνο να ψηθεί για 30 λεπτά. Εν συνεχεία, χαμηλώνουμε τη θερμοκρασία στους 180ο και προσθέτουμε επιπλέον νερό αν δούμε ότι το έχει πιει. Σε ένα μπολ ανακατεύουμε το μάνγκο με τις φέτες του λεμονιού για να αναδειχθούν οι μυρωδιές. Βγάζουμε το φιλέτο από το φούρνο και το αφήνουμε να ξεκουραστεί για περίπου 10-15 λεπτά. Το κόβουμε σε λεπτές φέτες και το περιχύνουμε με τη σάλτσα από το ψήσιμο. Σερβίρουμε με το μείγμα μάνγκο λεμονιού και στύβουμε λίγο χυμό λεμονιού για το άρωμα.,\nΑναρτήθηκε από pepi tsotina στις 20:27 Σύνδεσμοι σε αυτήν την ανάρτηση\nΤέλειο Βλέμμα με μία μόνο σταγόνα...\nΕλιξήριο Ματιών (Τέλος Οι Μαύρου Κύκλοι)\nΓνωρίζετε ότι ανοιγοκλείνουμε τα μάτια μας τουλάχιστον 10.000 φορές την ημέρα;\nΕίναι γεγονός ότι η περιοχή των ματιών αποτελεί το πιο εύθραυστο σημείο του προσώπου, καθώς αποτελείται από 22 μυς.\nΗ σύνθεση του νέου serum για τα μάτια, υπόσχεται να σβήσει τις ρυτίδες από το πόδι της χήνας, καθώς και να απαλύνει τους μαύρους κύκλους και το πρήξιμο, βελτιώνοντας παράλληλα την ποιότητα του δέρματος των βλεφάρων. Υπόσχεται να επαναφέρει την ελαστικότητα στην περιοχή και να αποσυμφορήσει τους ιστούς, κάνοντας τα μάτια να δείχνουν ξεκούραστα και λαμπερά.\nΤο serum επειδή περιέχει Βιταμίνη Α θα ήταν προτιμότερο να γίνετε η εφαρμογή του το βράδυ. Αν επιθυμείτε μπορείτε να το χρησιμοποιείτε και το πρωί, αλλά απαραίτητη είναι η χρήση αντηλιακής προστασίας.\nΕπισκεφτείτε την Σελίδα μας για να το Γνωρίσετε\nΑναρτήθηκε από pepi tsotina στις 20:50 Σύνδεσμοι σε αυτήν την ανάρτηση\nΤο μυστικό από τις γυναίκες του Μαρόκου!\nΟι μαροκινοί το αποκαλούν «Υγρό Θεό» ή «υγρό χρυσάφι» της ερήμου, χάρη στις ευεργετικές του επιδράσεις για το δέρμα και τα μαλλιά. Το έλαιο Argan παράγεται από τους πυρήνες του ομώνυμου δένδρου, που ευδοκιμεί κυρίως στο Μαρόκο. Είναι παγκοσμίως γνωστό για τις θρεπτικές, καλλυντικές και θεραπευτικές του ιδιότητες.Οι γυναίκες της περιοχής το χρησιμοποιούν εδώ και εκατοντάδες χρόνια, για την καθημερινή φροντίδα του προσώπου και του σώματος, για την πρόληψη και τη θεραπεία του σκασμένου δέρματος, αλλά και για την καταπολέμηση των ρυτίδων.\nΤο λάδι Αργκάν καταπολεμά τις ρυτίδες και τη χαλάρωση του δέρματος.\nΈχει αποδειχθεί ότι αυξάνει την ελαστικότητα και τη σύσφιξη σε θεαματικά επίπεδα. Είναι ιδανικό για πρόληψη αντιγήρανσης αλλά και καταπολέμηση.\nΧάρις στη βιταμίνη Ε βοηθά στην εξουδετέρωση των ελεύθερων ριζών.\nΤα οφέλη του αργανέλαιου για το δέρμα περιλαμβάνουν επίσης την ανάπλαση του δέρματος , την αναζωογόνηση των λειτουργιών των κυττάρων, τα οποία φθείρονται από τον ήλιο, τη ρύπανση, το στρες, το κάπνισμα, κλπ.\nΤο λάδι Αργκάν εξισορροπεί την λιπαρότητα και ρυθμίζει την έκκριση των σμηγματογόνων αδένων.\nΤέλος, το λάδι Αργκάν είναι επίσης γνωστό για την ενυδάτωση του δέρματος , τη θεραπεία της ακμής, εκζέματος και της ψωρίασης.\nΑναρτήθηκε από pepi tsotina στις 20:33 Σύνδεσμοι σε αυτήν την ανάρτηση\n9 λόγοι για να πίνεις αλόη\nΗ αλόη είναι η εκπληκτική περιποίηση που έρχεται από την αγκαλιά της Μητέρας Φύσης. Οι θεραπευτικές της ιδιότητες είναι γνωστές για αιώνες, για την περιποίηση διαφόρων δερματικών και άλλων προβλημάτων. Το καταπληκτικό αυτό φυτό είναι γνωστό στους Κινέζους ως «συνταγή αρμονίας»,στους Ρώσους ως «ελιξίριο νεότητας» και στους αρχαίους Αιγύπτιους ως«βότανο της αθανασίας».\nΦαίνεται ότι η αλόη ήταν γνωστή από το 2100 π.Χ., από ευρήματα στη Μεσοποταμία. Την χρησιμοποιούσαν οι Αιγύπτιοι, οι Ρωμαίοι, οι Κινέζοι, οι Άραβες, αλλά και οι Αρχαίοι Έλληνες (βιβλίο του Διοσκουρίδη από το 41 μ.Χ. «περί ύλης ιατρικής»).\nΥπάρχουν πάνω από 300 είδη αλόης.\nΠεριέχει 75 από τα 96 θρεπτικά στοιχεία που χρειάζεται ο ανθρώπινος οργανισμός. Ο Δρ. Greg Henderson, διευθυντής μιας νατουραλιστικής κλινικής στην Πολιτεία της Καλιφόρνια, ο Michael T. Murray N.O., ο Guillermo Pelly N.D. και ο Δρ. Jeffrey Bland, βάσει εργαστηριακών ερευνών, αναφέρουν λεπτομερώς τις ιδιότητές της, εδώ, αναγράφονται οι κυριότερες:\n- Με αντιβιοτική δράση\n- Αναγεννά τα κύτταρα\n- Ενισχύει την ενέργεια και το ανοσοποιητικό σύστημα\nΗ αλόη περιέχει 18 από τα 23 αμινοξέα - δομικοί λίθοι πρωτεϊνών - τα οποία χρειάζεται ο οργανισμός για να συνθέσει κύτταρα και ιστούς. Επιπλέον, περιέχει ένζυμα απαραίτητα για τη διάσπαση υδατανθράκων, λιπών και πρωτεϊνών στο στομάχι και το έντερο.\nΗ αλόη περιέχει μεγάλη ποικιλία βιταμινών, όπως Β1, Β5, Β6, Β12, Α, και C. Περιέχει μεταλλικά στοιχεία, όπως ασβέστιο, φωσφόρο, χαλκό, σίδηρο, μαγνήσιο, μαγγάνιο, κάλιο και νάτριο.\nΕπίσης, λόγω της λιγνίνης που περιέχει, η αλόη έχει εξαιρετική διεισδυτική ικανότητα και αποτελεί ιδανικό μέσο για την μεταφορά άλλων στοιχείων, με τα οποία συνδυάζεται, βαθειά στο εσωτερικό του δέρματος. Αυτός είναι ο λόγος για τον οποίο υπάρχουν χιλιάδες ιατρικά και καλλυντικά προϊόντα που περιέχουν αλόη.\nΧρησιμοποιείτε προϊόντα με μεγάλη περιεκτικότητα σε αλόη βέρα, για να έχετε τα επιθυμητά αποτελέσματα στην επιδερμίδα σας.\nΗ αλόη στην οδοντιατρική\nΟ Δρ. Timothy E. Moore του Πανεπιστημίου της Οκλαχόμα, έχει διενεργήσει έρευνες σχετικά με την εφαρμογή αλόης στην οδοντιατρική πράξη, με εξαιρετικά αποτελέσματα. Αναφέρει ότι οι οδοντόκρεμες από αλόη ή από εκχύλισμα αυτής, συμβάλλουν στην καταπολέμηση της αιμορραγίας των ούλων και της ουλίτιδας, καθώς και στην πρόληψη τερηδόνας, χωρίς να έχει διαβρωτική δράση.\nΗ εσωτερική χρήση της αλόης μπορεί να γίνει επικίνδυνη,γι αυτό να μην την λαμβάνετε απο το στόμα στην αρχική της μορφή,χωρίς την καθοδηγιση ειδικού βοτανοθεραπευτή.\nΑπαγορεύεται η εσωτερική χρήση κατα την διάρκεια της εγκυμοσύνης και του θηλασμου.Επίσης οι άνθρωποι που πάσχουν απο αιμορροίδες και παθήσεις νεφρών,καλό θα ήταν να την αποφεύγουν…\nΠηγές: ΑΛΕΞΑΝΔΡΕΙΟ ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ/ www.naturalnews.com/ www.ncbi.nlm.nih.gov\nΑναρτήθηκε από pepi tsotina στις 20:11 Σύνδεσμοι σε αυτήν την ανάρτηση\nΜελομακάρονα ή κουραμπιέδες?\nΤα Χριστούγεννα βρίσκονται προ των πυλών και δίληµµα αποτελεί το πόσα µελοµακάρονα ή κουραµπιέδες µπορούµε να καταναλώσουµε χωρίς να πάρουµε βάρος, καθώς και ποιο από τα δύο είναι προτιµότερο.\nΣύσταση ανά 100 γρ. (2 κοµµάτια)\nΠρωτεΐνες: 3,6 γρ.\nΟλικό λίπος: 19,1 γρ.\nΚορεσµένο λίπος: 2,5 γρ.\nΜονοακόρεστα λιπαρά: 11,5 γρ.\nΠολυακόρεστα λιπαρά: 4 γρ.\n1. Το δίδυµο ελαιόλαδο και καρύδια αποτελεί πολύ καλή πηγή αντιοξειδωτικών βιταµινών (κυρίως Ε) και ωφέλιµων λιπαρών (µονοακόρεστα και πολυακόρεστα), τα οποία έχουν καρδιοπροστατευτική δράση.\n2. Ο συνδυασµός µέλι και καρύδια προσφέρει στον οργανισµό βιταµίνες του συµπλέγµατος Β µε αποτέλεσµα να ενισχύεται η πνευµατική διαύγεια, η µνήµη και η καλή λειτουργία του νευρικού συστήµατος.\n3. Η κανέλα, η οποία προστίθεται στα µελοµακάρονα, περιέχει ποσότητα σιδήρου µε µεγάλη βιοδιαθεσιµότητα, ενώ σε συνδυασµό µε τη βιταµίνη C του ξύσµατος πορτοκαλιού τονώνει την άµυνα του οργανισµού και συµβάλλει στην πρόληψη της αναιµίας.\nΠρωτεΐνες: 7,8 γρ.\nΟλικό λίπος: 26,9 γρ.\nΚορεσµένο λίπος: 12,6 γρ.\nΜονοακόρεστα λιπαρά: 9,5 γρ.\nΠολυακόρεστα λιπαρά: 2,9 γρ.\n1. Το βούτυρο που προστίθεται στον κουραµπιέ έχει αυξηµένη περιεκτικότητα σε κορεσµένα λιπαρά οξέα, που αυξάνουν τα επίπεδα τόσο της ολικής όσο και της κακής χοληστερόλης του αίµατος και σχετίζονται µε πολλά χρόνια νοσήµατα.\n2. Είναι πλούσιοι σε ζάχαρη, η οποία απειλεί την υγεία των δοντιών, ενώ η υπερβολική πρόσληψή της µπορεί να οδηγήσει σε παχυσαρκία.\n3. Είναι καλή πηγή πρωτεϊνών ανώτερης βιολογικής ποιότητας, οι οποίες αποτελούν δοµικό συστατικό του µυϊκού συστήµατος.\nΤΗΣ ΓΕΩΡΓΙΑΣ ΚΑΠΩΛΗ, M.SC.ΚΛΙΝΙΚΗΣ ΔΙΑΙΤΟΛΟΓΟΥ ΔΙΑΤΡΟΦΟΛΟΓΟΥ,\nΑναρτήθηκε από pepi tsotina στις 19:42 Σύνδεσμοι σε αυτήν την ανάρτηση\nΒάλε και εσύ στην διατροφή σου το Λινέλαιο και το λιναρόσπορο.\nΤο λατινικό όνομα (linus usitatissimus, δηλαδή «λινάρι το χρησιμότατο») λέει πολλά για τη σημασία που έχει το λινάρι για τον άνθρωπο, εδώ και χιλιάδες χρόνια. Το λινάρι καλλιεργείται, τουλάχιστον, από το 5000 π.Χ. ενώ σήμερα καλλιεργείται κυρίως για το λάδι του.\nΕσχάτως, το λινάρι αποδεικνύεται για έναν πρόσθετο λόγο «χρησιμότατο». Οι επιστημονικές έρευνες επιβεβαιώνουν τον καθοριστικό ρόλο που παίζουν τα Ω3 λιπαρά οξέα στην υγεία μας. Με εξαίρεση το ελαιόλαδο (που περιέχει πολλά αντιοξειδωτικά, αλλά καθόλου Ω-λιπαρά οξέα), τα περισσότερα έλαια είναι πλούσια σε Ω6 και κάποια από αυτά περιέχουν και Ω3.\nΤο λινέλαιο είναι ίσως η πιο ευρέως διαθέσιμη πηγή Ω3 και αποτελείται από 57% α-λινολενικό οξύ. Καμία άλλη φυτική πηγή δεν περιέχει τόσο μεγάλη ποσότητα α-λινολενικού οξέος.\nΤο λινέλαιο έχει 56% περιεκτικότητα σε Ω3 και 16% σε Ω6. Αυτό είναι ιδιαίτερα σημαντικό για την υγεία μας, καθώς έχει αποδειχτεί ότι το πλεόνασμα των Ω6 προκαλεί οξειδωτικές και φλεγμονώδεις αντιδράσεις σε όλο σχεδόν τον οργανισμό. H εξισορρόπηση των Ω3 στον οργανισμό μας, λοιπόν, μας προστατεύει απ’ όλα αυτά.\nΗ Joanna Budwig, (7 φορές προτεινόμενη για βραβείο Νόμπελ και γνωστή γιατρός), είναι γνωστή για την θεωρία της κατά του καρκίνου με μια δίαιτα βασισμένη στο λινέλαιο. Έρευνες της ,έχουν δείξει ότι οι περισσότεροι καρκινοπαθείς έχουν χαμηλή περιεκτικότητα Ω3 και Ω6 στο αίμα τους. Η Budwig ανακάλυψε ότι τα λιπαρά οξέα, χρειάζονται μια ένωση με ειδική πρωτεΐνη (sulfur based protein), και η καλύτερη ήταν το cottage cheese. Είναι σημαντικό να θυμόμαστε ότι πρέπει τα έλαια να είναι αραφινάριστα, ψυχρής πίεσης και να καταναλώνονται με τις σωστές πρωτεΐνες, ειδάλλως μπορεί να προκαλέσουν τα αντίθετα αποτελέσματα.\nΟ λιναρόσπορος περιέχει\nΠρωτεΐνες, ίνες, Βιταμίνες B1, B2, C, E και καροτίνη. Επίσης περιέχει σίδηρο, ψευδάργυρο, κάλιο, μαγνήσιο, φώσφορο, ασβέστιο. Επιπλέον περιέχει ένα στοιχείο, τη λιγνίνη, η οποία υπάρχει εκατό φορές πιο πολύ στον λιναρόσπορο, απ’ ότι στο κουάκερ, τη σόγια, το σιτάρι, την σίκαλη, κ.λπ. Η λιγνίνη, έχει τραβήξει την προσοχή τελευταία λόγω της πιθανής του αντικαρκινικής δράσης, της αντιμικροβιακής, αντιβακτιριδιακής δράσης, όπως και στην βοήθεια που παρέχει κατά των ιώσεων.\nΟ λιναρόσπορος και το λινέλαιο βοηθούν\n- την καρδιά και χαμηλώνουν την χοληστερόλη\n- το έντερο\n- το ανοσοποιητικό (έρευνες έδειξαν ότι παιδιά που έτρωγαν μια κουταλιά λινελαίου με γιαούρτι κάθε πρωί είχαν λιγότερα και πιο ήπια κρούσματα αναπνευστικών προβλημάτων μέσα στην σχολική χρονιά)\n- «Χτίζει» το μυαλό. Ο εγκέφαλος του παιδιού μεγαλώνει μέσα στην μήτρα, μια κουταλιά λινέλαιο στην εγκυμοσύνη και στον θηλασμό, παρέχουν τα απαραίτητα συστατικά για την ανάπτυξη του εγκεφάλου του μωρού.\n- στο δέρμα, σε περιπτώσεις εκζέματος και ξηρού δέρματος\n- στην εξισορρόπηση του ζάχαρου στο αίμα\n- στη δίαιτα. Αυξάνει τον μεταβολισμό του σώματος, βοηθάει στην καύση των ανθυγιεινών λιπών στο σώμα και προκαλεί θερμογένεση. Κόβει την όρεξη για τα ανθυγιεινά λίπη.\nΕυαγγελία Ζευκιλή (Διαιτολόγος – Διατροφολόγος)\nΑναρτήθηκε από pepi tsotina στις 18:39 Σύνδεσμοι σε αυτήν την ανάρτηση\nSacha Inchi.... Το μυστικό του Αμαζονίου.\nΤο δέντρο Sacha Inchi είναι ενδημικό του δάσους του Αμαζονίου και χρησιμοποιείτε εδώ και αιώνες από τους ιθαγενείς, οι οποίοι λαμβάνουν το έλαιό του από τους καρπούς. Το έλαιο από τους καρπούς του Sacha Inchi είναι πλούσιο σε ακόρεστα λιπαρά οξέα, όπως ωμέγα 3, 6, 9, βιταμίνη Α και Ε καθώς και πρωτεΐνες. Μπορεί να χρησιμοποιηθεί ακόμα και στα παιδιά. Αυξάνει τα επίπεδα HDL (καλή χοληστερίνη) και να μειώνει τα επίπεδα της LDL (κακή χοληστερίνη), βοηθά στη πρόληψη της καρδιακής νόσου, της υπέρτασης και του διαβήτη. Συμβάλλει στην μείωση των φλεγμονών, της αρθρίτιδας, στην βελτίωση της μνήμης, και της λειτουργίας του εγκεφάλου, αυξάνει την ενέργεια και βοηθά στην ανακούφιση από την κατάθλιψη και εναλλαγές στην διάθεση. Πολύ γνωστό είναι και στην κοσμετολογία καθώς χρησιμοποιείτε ως αντιγηραντικό ή ενυδατικό συστατικό σε καλλυντικά προϊόντα, και κατά της ξηροδερμίας ή του ευαίσθητου δέρματος.\nΤρόπος χρήσης: Μια κουταλιά της σούπας την ημέρα. Το έλαιο μπορεί να χρησιμοποιηθεί ωμό ως ντρέσινγκ σε σαλάτες, μακαρονάδες, λαχανικά, βραστά κτλ. Δεν πρέπει να θερμαίνετε και να τηγανίζεται.\nΚατάλληλο και για εξωτερική χρήση, εφαρμόζοντας στο πρόσωπο και στο λαιμό σε δυσχρωμίες, ρυτίδες, σε ξυρό και ερεθισμένο πρόσωπο καθώς και στα μαλλιά.\nΑναρτήθηκε από pepi tsotina στις 18:20 Σύνδεσμοι σε αυτήν την ανάρτηση\nΑντιγηραντική μάσκα με μέλι\n1 κουταλιά λάδι αβοκάντο\n1 κουταλιά gel aloe vera\n1 σταγόνα βιταμίνης Ε\nΑναμίξτε τα υλικά και εφαρμόστε στο πρόσωπο σας για 15 λεπτά, ξεβγάλτε με χλιαρό νερό. Είναι ιδανική για όλους τους τύπους δέρματος καθώς οι ευεργετικές ιδιότητες όλων των συστατικών αλλά και η βιταμίνη Ε (αντιοξειδωτικές ιδιότητες) βοηθούν στην αναδόμηση, τη θρέψη και την αύξηση της ελαστικότητας της επιδερμίδας. Μπορεί να γίνεται 3 φορές την εβδομάδα.\nΑναρτήθηκε από pepi tsotina στις 22:05 Σύνδεσμοι σε αυτήν την ανάρτηση\nΕτικέτες Ομορφιά, Συνταγές Ομορφιάς\nΦτιάξε lip balm με αγνά υλικά από τα χεράκια σου...\n2 κ.γ. Αμυγδαλέλαιο\n1 ½ κ.γ. Βούτυρο καριτέ\n1 κ.γ. Κερί μέλισσας\n½ κ.γ. Βούτυρο κακάο\n5 σταγόνες βιταμίνη Ε\n5 σταγόνες αιθέριο έλαιο της επιλογής σας (μέντα, τριαντάφυλλο, σανταλόξυλο κ.α)\nΛιώστε σε μπεν μαρί το κερί μέλισσας με το αμυγδαλέλαιο, το βούτυρο καριτέ και το βούτυρο κακάο και μόλις κρυώσει λίγο προσθέτετε το αιθέριο έλαιο. Οι ενυδατικοί παράγοντες του καριτέ και του βούτυρο κακάο αναδομούν γρήγορα τα σκασμένα και ξηρά χείλη. Αν θέλετε το Lip balm να προσδίδει στα χείλη σας χρώμα μπορείτε να προσθέσετε κατά το λιώσιμο και ένα μικρό κομμάτι από το αγαπημένο σας κραγιόν. Έτσι θα προστατέψετε τα χείλη από τις καιρικές συνθήκες ενώ παράλληλα θα είναι απαλά και λαμπερά .\nΑναρτήθηκε από pepi tsotina στις 21:54 Σύνδεσμοι σε αυτήν την ανάρτηση\n12 Χρήσεις Που Δεν Ήξερες Για Το Μηλόξυδο.\nΤο μηλόξυδο το γνώριζαν οι Έλληνες και οι Ρωμαίοι, το είχαν ονομάσει πανάκεια για όλες τις αρρώστιες.\n1. Φούσκωμα και δυσπεψία : Αναμείξτε μία κουταλιά της σούπας μηλόξυδο σε ένα ποτήρι νερό και πιείτε το πριν από τα γεύματα για να βελτιώστε την πέψη. Αυτό θα συμβάλει επίσης και στην πρόληψη της δυσπεψίας και του φουσκώματος. Επίσης, αν με την πρώτη ένδειξη καούρας πιούμε λίγο μηλόξυδο αραιωμένο σε ένα ποτήρι νερό, την προλαμβάνουμε. Επειδή είναι αντιβακτηριδιακό, μπορεί επίσης να βοηθήσει στην πρόληψη βακτηριδιακών λοιμώξεων που μπορούν να προκαλέσουν τροφική δηλητηρίαση.\n2. Υγιή μαλλιά : Ξεπλύνετε τα μαλλιά σας μετά το λούσιμο με ένα μείγμα από δυο κουταλιές της σούπας μηλόξυδο και 500 ml νερού. Θα ισορροπήσει το PH της τρίχας αφήνοντας της πιο λεία και υγιή. Η μυρωδιά του ξυδιού θα εξαφανιστεί καθώς η τρίχα θα στεγνώνει.\n3. Αλκαλικότητα του σώματος : Χρησιμοποιείται συνήθως ως τονωτικό για την υγεία όταν αναμιγνύεται σε νερό με μέλι, δεδομένου ότι ενισχύει την αλκαλικότητα του σώματος. Αυτό σημαίνει ότι μπορεί να είναι επωφελές για πολλές ασθένειες που προκαλούνται από ένα υπερβολικά όξινο σώμα, όπως είναι η αρθρίτιδα, ουρική αρθρίτιδα και ακόμη και ο καρκίνος.\n4. Θεραπεύει τον λόξιγκα : Ένα κουταλάκι του γλυκού μηλόξυδο και ο λόξιγκας σταματάει αμέσως!\n5. Μετά την άσκηση : Αναμεμιγμένο με νερό, χρησιμοποιείται σαν αντίδοτο για το γαλακτικό οξύ και την κόπωση μετά την προπόνηση, καθώς παρέχει κάλιο και άλλα θρεπτικά συστατικά και πολύτιμα ένζυμα που βοηθούν στην αποκατάσταση των μυών.\n6. Βραδινές κράμπες : Ένα ή δυο κουταλάκια μηλόξυδο αναμεμειγμένο με νερό και λίγο μέλι για τη γεύση, μπορεί να καταναλωθεί πριν τον ύπνο για να αποτρέψει τις βραδινές κράμπες.\n7. Διαβήτης : Το μηλόξυδο είναι πολύ επωφελές για τους διαβητικούς καθώς έχει αποδειχθεί ότι μειώνει τη γλυκόζη στο αίμα.\n8. Μύκητας CANDIDA : Η τακτική κατανάλωση μηλόξυδου μπορεί να βοηθήσει τη βελτίωση της εντερικής χλωρίδας αντιστρέφοντας την υπερανάπτυξη του μύκητα candida και άλλων ανεπιθύμητων βακτηριδίων.\n9. Διαχείριση βάρους : Το μηλόξυδο έχει προϊστορία στην χρήση του ως βοήθημα για την απώλεια και την διαχείριση του βάρους μας. Έχει αποδειχθεί ότι όχι μόνο έχει ευεργετικά αποτελέσματα επί της γλυκόζης του αίματος και τα επίπεδα ινσουλίνης, αλλά επίσης και στον έλεγχο της όρεξης.\n10. Υγεία των κατοικίδιων : Το μηλόξυδο μπορεί να χρησιμοποιηθεί για να κρατήσει το σκυλί σας υγιές. Προσθέστε λίγο στο πόσιμο νερό του ή την τροφή του ως γενικό τονωτικό για την υγεία του, για να βοηθήσει την πέψη, να μειώσει τις αλλεργίες και να αποτρέψει τα παράσιτα. Ψεκάστε ένα μείγμα νερού / μηλόξυδου για δερματικές παθήσεις, λοιμώξεις του αυτιού και λέπτυνση της γούνας και χρησιμοποιήστε το ως ξέβγαλμα μετά το μπάνιο του.\n11.Μη τοξικό καθαριστικό : Φτιάξτε ένα μη τοξικό καθαριστικό σπρέι χρησιμοποιώντας ένα μείγμα 50/50 νερού και μηλόξυδου σε ένα μπουκάλι ψεκασμού. Χρησιμοποιήστε το για να καθαρίσετε τις σκληρές επιφάνειες. Απορροφά τις οσμές και έχει αντιβακτηριδιακές ιδιότητες.\n12. Αράχνες και τσιμπήματα εντόμων : Αναμείξτε 1-2 σταγόνες έλαιο λεβάντας με λίγο μηλόξυδο και απλώστε πάνω στα τσιμπήματα. Επαναλάβετε όσες φορές χρειαστεί.\nΦυσικά μην ξεχάσετε να χρησιμοποιήσετε το μηλόξυδο στις σαλάτες σας !!!\nΑναρτήθηκε από pepi tsotina στις 21:45 Σύνδεσμοι σε αυτήν την ανάρτηση\nΓια πάντα νέοι..\nΝα διατηρήσουμε εμφάνιση νεανική, καταπληκτική σιλουέτα, λαμπερό πρόσωπο και κοφτερό μυαλό είναι το όνειρο όλων μας. Και όλα αυτά θέλουμε να τα πετύχουμε χωρίς να πάρουμε κανένα χάπι και βέβαια χωρίς να ξοδέψουμε μια περιουσία.\nΚοιμήσου αγγελούδι μου\nΛένε ότι ο ύπνος θρέφει τα παιδιά, όμως ο ύπνος θρέφει και το δέρμα μας και μας κάνει να φαινόμαστε νεώτεροι. Όταν δεν κοιμόμαστε αρκετά, το σώμα παράγει υπερβάλλουσα κορτιζόνη, μια ορμόνη που διασπά τα κύτταρα του δέρματος. Κοιμηθείτε αρκετά λοιπόν, και θα παράγετε περισσότερη αυξητική ορμόνη η οποία βοηθά το δέρμα να παραμένει σκληρό, περισσότερο ελαστικό και λιγότερο ευάλωτο στις ρυτίδες.\nΤο νερό νεράκι\nΑποτελεί την κύρια πηγή ενυδάτωσης του οργανισμού και ιδιαίτερα του δέρματος. Το νερό βοηθά στην αποβολή των τοξινών και κάνει το δέρμα πιο ελαστικό, με αποτέλεσμα να προλαμβάνει τις λεπτές γραμμές. Για καλή ενυδάτωση του οργανισμού, και κατ’ επέκταση του δέρματος, είναι απαραίτητα 8-10 ποτήρια νερό την ημέρα, σε συνδυασμό με μια διατροφή πλούσια σε φρούτα και λαχανικά, λόγω της υψηλής τους περιεκτικότητας σε νερό. Άσκηση, η πανάκεια\nΝαι στα αντιοξειδωτικά\nΗ υγιεινή διατροφή που περιλαμβάνει φρούτα και λαχανικά πλούσια σε αντιοξειδωτικά, είναι καλή για όλο το σώμα, περιλαμβανομένου του δέρματος. Αντιοξειδωτικά, όπως οι βιταμίνες C, E, και A καθώς και η β καροτίνη, μπορούν να βοηθήσουν στη μείωση της βλάβης που προκαλείται από μη σταθερά μόρια που λέγονται ελεύθερες ρίζες. Τα συγκεκριμένα μόρια μπορούν να τραυματίσουν δερματικά κύτταρα και να προκαλέσουν σημάδια γήρανσης. Προσπαθήστε να τρώτε ως σνακ βατόμουρα, φράουλες, γκρέιπφρουτ, λάχανο, σπανάκι και διαφόρων ειδών πιπεριές. Είναι επίσης καλή ιδέα να γεμίσετε το καρότσι του σουπερ μάρκετ με τροφές που είναι πλούσιες σε ωμέγα 3 λιπαρά οξέα, όπως σολομό, σαρδέλες, ενισχυμένα αυγά και καρύδια.\nΌχι στο κάπνισμα\nΜαζί με τις βλαβερές επιπτώσεις της ηλιακής ακτινοβολίας και τις δύσκολες συνθήκες ζωής, η νικοτίνη επιβαρύνει αφάνταστα την επιδερμίδα. Όταν εισπνέουμε έστω και μία «τζούρα» καπνού, παράγονται στους πνεύμονές μας περισσότερες από ένα τρισεκατομμύριο ελεύθερες ρίζες, οι οποίες ενεργοποιούν μία φλεγμονώδη αντίδραση που μεταφέρεται σε όλο τον οργανισμό και δημιουργεί το λεγόμενο «smoker’s face» (πρόσωπο του καπνιστή). Τα χαρακτηριστικά αυτού του προσώπου, το οποίο κάνει τους ανθρώπους να φαίνονται πιο γερασμένοι, είναι γραμμές και ρυτίδες στο πρόσωπο, ιδιαίτερα εμφανείς στις εξωτερικές γωνίες των χειλιών και των ματιών, βαθιές γραμμές στα μάγουλα ή πολυάριθμες λεπτές γραμμές στα μάγουλα και το σαγόνι. Ακόμα να πάρετε απόφαση να το κόψετε;\nΟι βλάβες που προκαλεί η υπεριώδης ακτινοβολία στο δέρμα είναι λίγο-πολύ γνωστές. Το μαύρισμα άλλωστε, είναι σημάδι βλάβης στο δέρμα και απόδειξη ότι οι υπεριώδεις ακτίνες έχουν εισχωρήσει και βλάψει την υποστηρικτική δομή του δέρματος. Οι περισσότερες ρυτίδες προκαλούνται από την έκθεση στον ήλιο καθ’ όλη τη διάρκεια της ζωής ενός ανθρώπου και δεν είναι ποτέ αργά να… σταματήσετε τη διαδικασία. Πώς; Χρησιμοποιώντας αντηλιακό όλο τον χρόνο, ιδιαίτερα στο πρόσωπο και στα χέρια.\nΑναρτήθηκε από pepi tsotina στις 19:47 Σύνδεσμοι σε αυτήν την ανάρτηση\nΜασάζ και ευεξία...\nΗ άποψη ότι το μασάζ αποτελεί πολυτέλεια που απευθύνεται σε λίγους, είναι λανθασμένη. Αντίθετα, πρόκειται για μια εναλλακτική μορφή θεραπείας και χαλάρωσης του σώματος, με ευεργετικές ιδιότητες για την υγεία.\nΑπό τα αρχαία κιόλας χρόνια, το μασάζ αποτελούσε για αρκετούς πολιτισμούς, μια πολύ σημαντική θεραπεία για την επίτευξη της ισορροπίας στο σώμα, προκειμένου να λειτουργούν σωστά τα εσωτερικά όργανα. Τελευταία όμως, η θετική του επίδραση, τόσο στο σώμα, όσο και στο πνεύμα, εκτιμάται από όλο και περισσότερα άτομα και η δημοτικότητά του αυξάνεται διαρκώς, ως μια ιδιαίτερα αποτελεσματική, εναλλακτική θεραπεία.\nΤο μασάζ χρησιμοποιείται ως μέσο αναζωογόνησης και ευεξίας, μείωσης του πόνου, του άγχους και του στρες αλλά και για καθαρά θεραπευτικούς σκοπούς, για να καταπραΰνει σωματικούς πόνους, αλλά και παθήσεις όπως η αρθρίτιδα και νευρικά προβλήματα. Η ιατρική κοινότητα δέχεται τις ευεργετικές επιπτώσεις του μασάζ και περιλαμβάνει αυτές τις μεθόδους, σαν αναπόσπαστο μέρος της περίθαλψης.\nΟφέλη του μασάζ για την υγεία…\nΜειώνει το σωματικό πόνο\nΧαλαρώνει τους μυς\nΠροσθέτει υγιή λάμψη στο δέρμα\nΒελτιώνει την ποιότητα του ύπνου\nΕνισχύει το εύρος της κίνησης\nΑυξάνει την ενέργεια\nΣυστήνεται και στους καρκινοπαθείς.\nΑναρτήθηκε από pepi tsotina στις 19:40 Σύνδεσμοι σε αυτήν την ανάρτηση\n5 τροφές για λαμπερό δέρμα!!!\nΟι περισσότεροι από μας γεννιούνται με υγιές και εύπλαστο δέρμα. Ωστόσο, καθώς μεγαλώνουμε, το δέρμα μας γίνεται λιγότερο λαμπερό και έρχεται αντιμέτωπο με την καθημερινή φθορά.\nΜια καλή είδηση είναι ότι, αν και η ποιότητα του δέρματος οφείλεται εν μέρει στα γονίδιά μας, υπάρχουν πολλά πράγματα που μπορούμε να κάνουμε για να την καλυτερεύσουμε. Αιτίες των ρυτίδων, της ξηρότητας και του αφυδατωμένου δέρματος είναι: το κάπνισμα, η υπερβολική έκθεση στον ήλιο, η υπερβολική κατανάλωση αλκοόλ, η κακή διατροφή, η έλλειψη ύπνου, το πάρα πολύ άγχος, τα γονίδια. Παρακάτω θα δείτε ότι η διατροφή παίζει σημαντικό ρόλο την υγεία του δέρματος.\nΚαταναλώστε ψάρια: Πολλά είδη ψαριών και οστρακοειδών μπορεί να λειτουργήσουν ευεργετικά για το δέρμα, ιδιαίτερα τα στρείδια και τα λιπαρά ψάρια όπως ο σολομός. Τα βασικά θρεπτικά συστατικά έχουν τα ψάρια και κάνουν τόσο καλό στην επιδερμίδα σας, είναι ο ψευδάργυρος και τα ωμέγα-3 λιπαρά οξέα. Η αύξηση των ωμέγα-3, μπορεί να μειώσει την ξηρότητα και να περιορίσει τη διάσπαση του κολλαγόνου, το οποίο κρατά το δέρμα ελαστικό. Ο ψευδάργυρος βοηθάει στην αναγέννηση των κυττάρων, με αποτέλεσμα να έχετε ένα λαμπερό και νεανικό δέρμα.\nΣοκολάτα: Η σοκολάτα και ιδιαίτερα η σκούρα, παρέχει αρκετά αντιοξειδωτικά, που συμβάλλουν στη καθυστέρηση της γήρανσης του δέρματος. Αλλά, θα πρέπει να καταναλώνεται με μέτρο, διότι είναι πλούσια σε λιπαρά και ζάχαρη. Τέλος, πρέπει να ειπωθεί, ότι δεν υπάρχουν ισχυρά στοιχεία που να αποδεικνύουν ότι η σοκολάτα προκαλεί ακμή.\nΛαχανικά: Ψάξετε κυρίως για το κόκκινο-πορτοκαλί και τα πολύχρωμα πράσινα λαχανικά, όπως τα καρότα, οι γλυκοπατάτες και το σπανάκι, τα οποία είναι πλούσια σε βιταμίνη Α. Η βιταμίνη Α δρα ως αντιοξειδωτικό και προλαμβάνει τη βλάβη των κυττάρων και την πρόωρη γήρανση. Το μάνγκο είναι επίσης μια πολύ καλή πηγή βιταμίνης Α.\nΞηρούς καρπούς: Η βιταμίνη Ε που βρίσκεται στους ξηρούς καρπούς, καταπολεμά τη γήρανση του δέρματος και το προστατεύει από την ηλιακή ακτινοβολία. Έχει επίσης, την τάση να διατηρεί την υγρασία του δέρματος, ανακουφίζοντας το από την ξηρότητα.\nΠλιγούρι βρώμης: Το πλιγούρι βρώμης, βάλσαμο της φύσης, καταπολεμά το ξηρό και ερεθισμένο δέρμα και ανακουφίζει από τη φαγούρα. Επίσης, είναι ένα συστατικό που θα δείτε πιο συχνά σε προϊόντα φροντίδας του δέρματος. Βάλτε το πλιγούρι βρώμης στη διατροφή σας και θα προστατεύσετε την επιδερμίδα σας από τα βλαβερά εξωτερικά στοιχεία που μειώνουν τη λάμψη της.\nΑναρτήθηκε από pepi tsotina στις 22:23 Σύνδεσμοι σε αυτήν την ανάρτηση\nΚαθυστερήστε την γήρανση\nΤα 5 πιο ισχυρά βότανα και έλαια με αντιγηραντικές ιδιότητες\nΘέλετε να...γλιτώσετε χρόνια και να καταπολεμήσετε προβλήματα που σας οδηγούν σε πρόωρη γήρανση; Μάθετε πως\nΗ φύση έχει το μυστικό της νεότητας και μας το χαρίζει απλόχερα. Βότανα αλλά και αιθέρια έλαια μπορούν να μας προσφέρουν τα ευεργετικά τους οφέλη με την πλούσια αντιγηραντική τους δράση.\n1. Αγγελική: Κατά των ελεύθερων ριζών\nΗ αγγελική εμποδίζει την ανάπτυξη των ελεύθερων ριζών στις οποίες και οφείλεται η πρόωρη γήρανση. Ανάμεσα σε άλλα βοηθά στη γονιμότητα και παίζει σημαντικό ρόλο στην εμμηνόπαυση αφού μπορεί να περιορίσει τα συμπτώματα της.\nΕφαρμογή: Αγοράστε από το φαρμακείο σκεύασμα του βοτάνου. Πάρτε σε καθημερινή βάση 1-2 δισκία. Μπορείτε να χρησιμοποιήσετε ακόμη την αγγελική και ως αιθέριο έλαιο. Βάλτε 15 σταγόνες σε λίγο έλαιο βάσης (λ.χ. ελαιόλαδο) προσθέτοντας μικρή ποσότητα νερού. Πιείτε έως 2 φορές την ημέρα. Οι γυναίκες που εγκυμονούν να αποφεύγουν το συγκεκριμένο βότανο.\n→Ποιές τροφές μας χαρίζουν χρόνια\n→Δ. Γρηγοράκης: "Αυτές είναι οι τροφές που νικούν τον χρόνο"\n2. Εχινάκεια: Για νεανικό δέρμα\nΤο βότανο αυτό έχει αντιγηραντικές ιδιότητες δίνοντας παράλληλα στο δέρμα την σύσφιξη που χρειάζεται και διατηρώντας το σφριγηλό παρά το πέρασμα των ετών. Ανάμεσα σε άλλα ενισχύει το ανοσοποιητικό σύστημα και προλαμβάνει μολύνσεις και κρυολογήματα.\nΕφαρμογή: Σε λίγο νερό ρίξτε μικρή ποσότητα (1 κουταλιά του γλυκού) βάμμα εχινάκειας που θα βρείτε στο φαρμακείο. Στη συνέχεια κάντε κομπρέσες στο σώμα αλλά και στο πρόσωπο. Το βότανο της εχινάκειας να το αποφεύγουν όσοι πάσχουν από λύκο, αρθρίτιδα και γενικά αυτοάνοσα νοσήματα, αλλά και όσοι πάσχουν από φυματίωση.\n3. Νυχτολούλουδο: «Όπλο» κατά καρδιαγγειακών παθήσεων και καρκίνου\nΤο νυχτολούλουδο, εκτός από τις αντιγηραντικές ιδιότητες που διαθέτει μπορεί να βοηθήσει στο έκζεμα, στη διαβητική νευροπάθεια αλλά και σε σοβαρά προβλήματα υγείας όπως αυτά που συνδέονται με την καρδιά, αλλά και με διάφορους τύπου καρκίνου. Μεταξύ άλλων βοηθάει στους πόνους περιόδου.\n→Βότανα για τις γυναίκες\nΕφαρμογή: Κυκλοφορούν στην αγορά συμπληρώματα διατροφής. Πάρτε 2 κάψουλες την ημέρα. Το έλαιο του νυχτολούλουδου δεν ενδείκνυται σε επιληπτικά άτομα.\n4. Τσιμισιφούγκα: Οι ορμόνες βρήκαν το...μάστορα τους\nΕίναι πολύτιμο βότανο των Ινδιάνων της Βόρειας Αμερικής. Σήμερα χρησιμοποιείται σε πολλά προϊόντα αντιγήρανσης. Ενεργοποιεί το θυρεοειδή, τους σεξουαλικούς αδένες (παράγουν οιστρογόνα και τεστοστερόνη) και τους επινεφριδικούς αδένες. Ανάμεσα σε άλλα η Τσιμισιφούγκα βοηθά στην αντιμετώπιση της ξηρότητας του κόλπου, αλλά και της εμμηνόπαυσης.\n→Η ενδοκρινολόγος συμβουλεύει για τον θυρεοειδή\nΕφαρμογή: Καταναλώστε το ως συμπλήρωμα διατροφής, έως 2 δισκία την ημέρα, ή ως αιθέριο έλαιο. Βάλτε σε ένα ποτήρι νερό 1 κουταλιά του γλυκού αιθέριο έλαιο Τσιμισιφούγκα και μετά από λίγο πιείτε το. Καταναλώστε το 2-3 φορές την ημέρα πριν από το φαγητό σας. Μην το χρησιμοποιείτε αν είστε έγκυος ή κατά την περίοδο του θηλασμού.\n5.Γκίνγκο: Για καλύτερη μνήμη και συγκέντρωση\nΤο βότανο μπορεί να βελτιώσει τη ροή αίματος στον εγκέφαλο πράγμα που είναι σημαντικό καθώς γερνάμε. Μπορεί ακόμη να φτιάξει τη διάθεση, να βελτιώσει τη μνήμη και να μειώσει προβλήματα όπως ζαλάδα και εμβοές. Τέλος δίνει περισσότερη πνευματική διαύγεια σε άτομα με Αλτσχάιμερ.\n→Ποιο δημοφιλές ρόφημα βοηθά τη μνήμη;\nΕφαρμογή: Καταναλώστε ημερησίως περίπου 150-200 mg τυποποιημένου αποστάγματος ή βάλτε σε χυμούς φρούτων 2-3 φύλλα από το βότανο. Μην υπερβάλλετε στις παραπάνω δόσεις γιατί θα σας προκαλέσει διάρροια και νευρικότητα.\nΑναρτήθηκε από pepi tsotina στις 19:37 Σύνδεσμοι σε αυτήν την ανάρτηση\nΕτικέτες Βότανα, Ομορφιά\nΆργιλος για απαλότητα\nΣπιτική μάσκα προσώπου με άργιλο\n1 ½ κουταλάκι του γλυκού πράσινο άργιλο\n½ κουταλάκι του γλυκού λευκό άργιλο\n1 ½ κουταλιά της σούπας ζελέ αλόης βέρα\n1 κουταλιά της σούπας ροδόνερο\n2 σταγόνες αιθέριο έλαιο τριαντάφυλλο\nΠροετοιμασία: Ανακατέψτε όλα τα υλικά. Βάλτε το μείγμα στην κατάψυξη για περίπου έναν μήνα και χρησιμοποιήστε μετά.\nΑναρτήθηκε από pepi tsotina στις 19:26 Σύνδεσμοι σε αυτήν την ανάρτηση\nΓια περισσότερες συμβουλές...\nΓιατί η ομορφιά δεν είναι μυστικό...\nHerbs & Beauty Τα δώρα της φύσης\nΗ ιστορία της Βασιλόπιτας από την Αρχαία Ρώμη στην...\n4 συνήθειες για υπέροχα νύχια που δεν σπάνε και δε...\n4 Tips για να αποφύγετε το hangover και το φούσκωμ...\nΥπέροχος χριστουγενιάτικος κορμός... από τα χεράκι...\nΒάλε και εσύ στην διατροφή σου το Λινέλαιο και το ...\nΦτιάξε lip balm με αγνά υλικά από τα χεράκια σου.....\nΚαφές και κακάο για λάμψη\nΤέλεια Πόδια... με 5 απλά βήματα!!!\nΑποκτήστε αστραφτερό χαμόγελο!\nΤο μανιτάρι της αθανασίας\n9+1 τροφές που “γιατρεύουν” το συκώτι\nΤα δώρα της φύσης\n100% φυσικά προϊόντα υγείας και ομορφιάς\nΓιατί σε όλους αξίζει το καλύτερο


Απόστολος Σίσκος: «Σκληρή δουλειά, επιμονή και υπομονή» - Fosonline\nΑπόστολος Σίσκος: «Σκληρή δουλειά, επιμονή και υπομονή»\nΤρίτη, 20/04/2021 17:29\nΟ Απόστολος Σίσκος έκλεψε την παράσταση τις προηγούμενες μέρες με το όριο που έπιασε για το Ευρωπαϊκό Πρωτάθλημα εφήβων - νεανίδων στα 200 ύπτιο με χρόνο 2.02.20 που αποτελεί και πανελλήνιο ρεκόρ παίδων.\nΟ κολυμβητής του Άρη Θεσσαλονίκης, Απόστολος Σίσκος μίλησε στην σελίδα της ΚΟΕ για την επιτυχία του και για τα όνειρα που τρέφει μέσα στην χρονιά.\n«Μετά το τέλος της περσινής χρονιάς και των πρωταθλημάτων, η επίδοση που προέκυψε στα 200 μέτρα ύπτιο ήταν 2.04.56 χρόνος που αποτελούσε πανελλήνιο ρεκόρ.\nΣυνέχισα τις προπονήσεις με στόχο την επίτευξη του ορίου για το πανευρωπαϊκό πρωτάθλημα εφήβων-νεανίδων. Με σκληρή δουλειά, επιμονή και υπομονή καταφέραμε πολύ νωρίς να πραγματοποιήσουμε τον στόχο μας και παράλληλα πετύχαμε και ένα ακόμη πανελλήνιο ρεκόρ στην κατηγορία μου.\nΑπόστολος Σίσκος: Όριο για το Ευρωπαϊκό Εφήβων με πανελλήνιο ρεκόρ παίδων\nΠροτεραιότητά μου για το 2021 είναι να καταφέρω να πετύχω μια αξιόλογη επίδοση στο πανευρωπαϊκό πρωτάθλημα της Ρώμης.\nΠροσωπικά γνωρίζω ότι η ομάδα του Άρη Θεσσαλονίκης είχε μια μεγάλη παράδοση στο αγώνισμα του υπτίου με κολυμβητές παγκόσμιας κλάσης όπως τον Άρη Γρηγοριάδη και τον Αλέξανδρο Θεοχαρίδη. Θα προσπαθήσω και εγώ με την σειρά μου να κρατήσω αυτήν την παραδοση στο ίδιο επίπεδο, μακάρι και καλύτερο. Τον Άρη Γρηγοριάδη τον γνωρίζω από τις διακρίσεις του τόσο στην Ελλάδα όσο και στο εξωτερικό», είπε ο Σίσκος.


| Ισπανία: Ισχύς εν τη ενώσει στην αμυντική βιομηχανίαCUBE Defense Analysis\nYou are here: Αρχική » Ισπανία: Ισχύς εν τη ενώσει στην αμυντική βιομηχανία\nΤο όχημα URO VAMTAC στην έκδοση VVT, στο χώρο της Navantia, στο εθνικό περίπτερο της Ισπανίας.\nΤα απλά πράγματα τα κάνει… απλά η ισπανική αμυντική βιομηχανία, όπως φάνηκε κατά τη διάρκεια της έκθεσης Eurosatory 2018 στο Παρίσι.\nΜια χώρα που σε αρκετά σημεία μοιάζει με την Ελλάδα. Μια χώρα που επίσης επλήγη σημαντικά από την οικονομική κρίση, με αποτέλεσμα να παγώσει πολλά από τα αμυντικά της προγράμματα. Όμως, σε μια προσπάθεια να βγει από την κρίση και να επιστρέψει στην κανονικότητα, δείχνει ότι μπορεί να παράξει νέα προϊόντα, να θέσει στόχους και να δουλέψει για να τους υλοποιήσει.\nΟι Ένοπλες Δυνάμεις της σε καμία περίπτωση δεν είναι ικανές να δίνουν συνεχώς προγράμματα στις βιομηχανίες της, κάτι που φάνηκε κι από συζητήσεις που είχαμε. Ως αποτέλεσμα αυτής της κατάστασης, οι βιομηχανίες της, μικρές και μεγάλες, συνεργάζονται. Δημιουργούν συνέργειες και παρουσιάζουν προϊόντα για τις σύγχρονες ανάγκες της αγοράς. Παρά τις δυσκολίες υπάρχει κατανόηση ότι μόνο ένας δρόμος υπάρχει. Αυτός της πρωτοβουλίας, της εξωστρέφειας και της συνεργασίας, όχι της μιζέριας όπως είδαμε σε ορισμένες άλλες περιπτώσεις.\nΕίδαμε όλες τις ισπανικές εταιρείες να είναι μαζί, κάτω από την ίδια «στέγη», σε ένα πραγματικά εθνικό περίπτερο, και όχι σκόρπιες.\nΓια άλλη μια φορά είδαμε το όχημα VAMTAC να πρωταγωνιστεί σε τρία περίπτερα ισπανικών εταιρειών, συμπεριλαμβανομένης και της κατασκευάστριας URO. Το όχημα αποτελεί βασική πλατφόρμα των Ισπανικών Ενόπλων Δυνάμεων και πάνω σε αυτό «χτίζουν» πολλές από τις εταιρείες τις προτάσεις τους.\nΩστόσο, τα προϊόντα που προσφέρουν μπορούν να τοποθετηθούν επάνω σε οποιοδήποτε όχημα. Όπως στο ΤΟΜΑ Pizzaro ή το TTOMA Piranha 5 ή σε οποιοδήποτε άλλο διαθέτει ο πελάτης. Επιπλέον, αν και θα μπορούσαν να είχαν παρουσιάσει τα προϊόντα τους σε αφίσες ή να λένε στους επισκέπτες ότι μπορούν να τα κάνουν όλα (εφόσον ο πελάτης το ζητήσει και το πληρώσει), τα μετέφεραν στην έκθεση.\nΈτσι, είδαμε το VAMTAC στο περίπτερο της εταιρείας EXPAL με το σύστημα όλμου EIMOS των 81 χλστ. Το είδαμε επίσης και στο περίπτερο της NAVANTIA, η οποία παρουσίασε την έκδοση συλλογής πληροφοριών μάχης VVT, που παρουσιάσαμε σε πρόσφατη ανάρτηση. Το VVT με τη σειρά του έφερε θερμική κάμερα, της ισπανικής εταιρείας Technobit και υποσυστήματα άλλων εταιρειών.\nΤο URO VAMTAC στον χώρο της EXPAL με το σύστημα όλμου 81 χλστ.\nΣτο περίπτερο της κατασκευάστριας εταιρείας URO, το όχημα παρουσιάστηκε σε δύο εκδόσεις. Μία με ενισχυμένη θωράκιση και μία με υβριδικό κινητήρα.\nΗ δεύτερη αν και λιγότερο εντυπωσιακό στο εξωτερικό της, είναι από τις πλέον σημαντικές. Ένας από τους τομείς με το μεγαλύτερο ενδιαφέρον για τις ξένες στρατιωτικές δυνάμεις και συνεπώς για τις αμυντικές βιομηχανίες, ήταν αυτός της διαχείρισης της υπογραφής (signature management). Δηλαδή, της υπογραφής (θερμικής, ακουστικής, ηλεκτρομαγνητικής) που παρουσιάζει μια πλατφόρμα, μια εγκατάσταση ή ένας στρατιώτης.\nΤα μαθήματα που αναφέρθηκαν από τις επιχειρήσεις στα διάφορα θέατρα επιχειρήσεων των τελευταίων ετών, ιδιαίτερα σε αυτά όπου αναμετρήθηκαν δυνάμεις μεγάλου μεγέθους, κατέδειξαν την αναγκαιότητα της διαχείρισης υπογραφής. Οι λύσεις που παρουσιάζουν οι εταιρείες είναι πολύ πιο ολοκληρωμένες και πιο οικονομικές πλέον, από την τοποθέτηση ενός απλού διχτυού ή μιας βαφής.\nΤο υβριδικό VAMTAC που παρουσίασε η URO είναι ένα ερευνητικό πρόγραμμα, μεταξύ του Υπουργείου Άμυνας και πανεπιστημιακού ερευνητικού κέντρου, το οποίο φιλοδοξεί να μπει σε πλήρη παραγωγή με την ολοκλήρωση των δοκιμών. Με πολύ απλά λόγια, το όχημα θα φέρει γεννήτρια στον κινητήρα, η οποία θα φορτίζει ομάδα στοιχείων με τα οποία θα τροφοδοτούνται με ενέργεια τα διάφορα συστήματα του οχήματος (ασύρματοι, ραντάρ, θερμικά κτλ.) κι όταν χρειάζεται θα κινείται πλήρως ηλεκτρικά.\nΠρακτικά αυτό συνεπάγεται ότι το όχημα θα μπορεί να κινείται αθόρυβα, έχοντας πολύ καλή ροπή από τον ηλεκτροκινητήρα. Ταυτόχρονα, θα εξοικονομεί καύσιμα όταν θα πρέπει να είναι στατικό αλλά με τα συστήματά του σε λειτουργία. Επίσης, θα μπορεί να φορτίζει τις μπαταρίες του εξοπλισμού των στρατιωτών (ασύρματοι, διόπτρες κτλ.).\nΦυσικά η ισπανική αντιπροσωπεία δεν περιοριζόταν μόνο σε αυτές τις εταιρείες. Υπήρχε η Installaza που κατασκευάζει αντιαρματικά και σύντομα θα κατασκευάζει ένα νέο αντιαρματικό μέσου βεληνεκούς. Παρούσα ήταν η Escribano, η οποία ξεκίνησε από μηχανολογική εταιρεία, προχώρησε στην κατασκευή ηλεκτροπτικών συστημάτων και τα τελευταία χρόνια μπήκε στην αγορά τηλεχειριζόμενων πύργων, εκμεταλλευόμενη την τεχνογνωσία σε μηχανολογικά και ηλεκτροπτικά συστήματα.\nΠαρούσα ήταν και η Indra με νέα ηλεκτρονικά συστήματα, η General Dynamics European Land Systems με το νέο ASCOD 2, η Technobit, η TEDAE (αντίστοιχος ΣΕΚΠΥ της Ισπανίας), η Up Lifting Vertical (συστήματα ανύψωσης), η SAPA Placencia (συστήματα μετάδοσης κίνησης, κιβώτια ταχυτήτων κτλ.), η MADES (πρώην Raytheon Spain), JOMIPSA (τρόφιμα εκστρατείας), η ELITE Bags (στρατιωτικά σακίδια), η ELS (συστήματα διοικητικής μέριμνας, μεταφορών κτλ.), η GAPTEK (προκατασκευασμένα οικήματα) και πολλές άλλες εταιρείες.\nΕίναι ωραίο να βλέπεις χώρες, παρόμοιες με την Ελλάδα, να βάζουν στόχους, και εταιρείες, παρόμοιες με αυτές που υπάρχουν στη χώρα μας, να συνεργάζονται μαζί με το Υπουργείο Άμυνας, παρουσιάζοντας νέα προϊόντα γιατί πρέπει όλοι να πάνε μπροστά. Και είναι λυπηρό να βλέπεις το «Βιλλαμπάχο» να προσπαθεί για τα αυτονόητα.\nΕτικέτες: Featured, ελληνικά οχήματα, ελληνική αμυντική βιομηχανία, latest\n← Γερμανικά κέρδη από την ελληνική κρίση\nΣημαντική επιτυχία για την ελληνική EODH →


Τσαβούσογλου: Απαράδεκτη η στάση του Δένδια - News Online\nΑρχική ΚΟΣΜΟΣ Τσαβούσογλου: Απαράδεκτη η στάση του Δένδια\nΕπίθεση στον Νίκο Δένδια από τα Κατεχόμενα εξαπέλυσε ο Τούρκος υπουργός Εξωτερικών, Μεβλούτ Τσαβούσογλου χαρακτηρίζοντας, μάλιστα, απαράδεκτη τη συμπεριφορά του Έλληνα ομολόγου του. Είχαμε ένταση με την Ελλάδα για ενάμιση χρόνο. Ωστόσο, ξεκινήσαμε τη διαδικασία διαπραγμάτευσης. Είδαμε την επίσκεψη Δένδια στην Άγκυρα ως σημαντική ευκαιρία για τη βελτίωση των σχέσεων.\nΗ συνάντηση ήταν θετική, ειλικρινής. Είχαμε την ευκαιρία να μιλήσουμε σε μια στενή μορφή, συζητήσαμε τις διαφορές μας, ανέφερε αρχικά ο Τσαβούσογλου, για να υποστηρίξει στη συνέχεια ότι ο Έλληνας υπουργός Εξωτερικών ότι τον… παραπλάνησε.\nΣυγκεκριμένα, ο Τούρκος ΥΠΕΞ ισχυρίστηκε τα εξής: «Το πιο ενδιαφέρον είναι ότι ο Δένδιας και η ομάδα του, είπαν: «Δεν θα θίξουμε αμφιλεγόμενα σημεία κατά τη διάρκεια της συνέντευξης Τύπου και περιμένουμε παρόμοια συμπεριφορά από εσάς, βασιζόμαστε στην κατανόηση». Εγώ είχα σημειώσει κάποια θέματα που ήθελα να αναφέρω, αλλά τα έσβησα. Σε κάποιο σημείο, κατά τη διάρκεια της συνέντευξης Τύπου, ο Έλληνας υπουργός προχώρησε σε ψευδείς κατηγορίες και αντιφατικές δηλώσεις. Αυτό είναι απαράδεκτο. Έπρεπε να δώσω την απαραίτητη απάντηση εκ μέρους της χώρας μου και των Τουρκοκυπρίων».\nΟ Τσαβούσογλου ξεκαθάρισε για άλλη μία φορά ότι η Τουρκία βλέπει πλέον ως μοναδική «λύση» στο κυπριακό την ντε γιούρε διχοτόμηση, με δύο κράτη – κάτι που προϊδεάζει για πλήρη αποτυχία της πενταμερούς.\nΗ αντίδραση Ερντογάν για το “θερμό επεισόδιο” στην Άγκυρα: Ο Τσαβούσογλου έβαλε στη θέση του τον Δένδια\nΠροηγούμενο άρθροLockdown: Ενδεχόμενο επανεκκίνησης δραστηριοτήτων ανά περιοχή – Τι θα γίνει το Πάσχα;\nΕπόμενο άρθροΤροχαίο στη Γαύδο: Το κορίτσι θα μπορούσε να ζει – Σοκάρει το πόρισμα του ιατροδικαστή


Y magazine: Η Ωραία Κοιμωμένη...\nΑπόψε θα σας μιλήσω για εκλογές.\nΜια φορά και έναν καιρό ήταν ένα βασίλειο. Ηλιόλουστο. Φωτεινό... Οι κάτοικοι του ευημερούσαν. Οι αγορές γέμιζαν προϊόντα, οι γεωργοί σφύριζαν στον πηγαιμό για τα χωράφια τους, οι κτηνοτρόφοι μιλούσαν στα ζωντανά τους... Σχολές ιδρύονταν σε κάθε μικρή πόλη και οι εργοδότες περίμεναν τους πτυχιούχους, τους έπιαναν από το χέρι και τους κάθιζαν στα γραφεία τους. Οι εργάτες κόπιαζαν για το ψωμί τους, για το μισθό τους, και όταν επέστρεφαν στο σπίτι τους, τους καλωσόριζε η γυναίκα τους με τα αλευρωμένα χέρια, τα κεφτεδάκια στο τηγάνι και την ποδιά δεμένη σφιχτά στη μέση...\nΟι μέρες περνούσαν. Και τίποτα δεν προμήνυε αυτό που θα συνέβαινε... Ένα πρωί, ένα καταραμένο πρωί, ο βασιλιάς ανακοίνωσε αιφνίδια πως τους βαρέθηκε και φεύγει. Άφηνε τη χώρα ακέφαλη. Μάζεψε τα λιγοστά υπάρχοντά του σε δώδεκα αεροσκάφη και εξαφανίστηκε στο μακρινό Βορρά, σε μία πόλη που τελείωνε σε -μπουργκ. Αργότερα, μοσχοπούλησε και όσα ξέχασε πίσω γιατί η μοίρα του επιφύλαξε ένα άσχημο παιχνίδι, όταν ένα πρωί ανακάλυψε στον παντοπώλη της νέας του γειτονιάς, πως η χρυσή του Mastercard δεν ήταν πια αποδεκτή.\nΣυννέφιασε. Η βροχή διαδεχόταν το χαλάζι... Τίποτα δεν ήταν πια το ίδιο. Οι κάτοικοι μαζεύτηκαν ένα πρωί και αποφάσισαν να επιλέξουν τον επόμενο ηγέτη τους. Καθώς έμεναν σκυφτοί, για να επιλέξουν, εμφανίστηκε από το πουθενά ο σερίφης της πρωτεύουσας και έκανε κάτι τρομερό. Πραξικόπημα... Δηλαδή έκοψε τις πράξεις της εκλογής του επόμενου βασιλιά. Σε κάποιους δεν άρεσε και μόλις προσπάθησαν να μάθουν το λόγο του πραξικοπήματος, αυτός ύψωσε απειλητικά το μεσαίο του δάχτυλο. Φώναξε στον κολλητό του να ξεπαρκάρει το τανκ και έφυγαν προς το ηλιοβασίλεμα...\nΟ σερίφης έφαγε όλες του τις μέρες φτιάχνοντας δρόμους και ανοίγοντας τα παντζούρια και τις πόρτες των κατοίκων του βασιλείου οι οποίοι μπορούσαν πλέον να λένε φωναχτά πως "κοιμόμαστε με τα παράθυρα ανοιχτά". Οι μέρες περνούσαν, ο σερίφης και ο κολλητός του τα έπιναν παρέα κάθε μέρα, κουρασμένοι αλλά ευτυχισμένοι από τον παντζουρλισμό, έτσι ονόμασαν το άνοιγμα πανζουριών και παραθύρων, και τις υπόλοιπες δραστηριότητές τους. Έπιναν, και οδηγώντας το τανκ γύριζαν στα σπίτια τους. Ώσπου συνέβη το μοιραίο. Ήταν ένα βράδυ που ο κολλητός του σερίφη, τα είχε πιεί και πήγαινε να κοιμηθεί ευτυχισμένος. Στο δρόμο χτύπησε έναν πιτσιρικά... Απεγνωσμένος, φώναξε τον σερίφη στο σημείο του εγκλήματος. Εκείνος του φώναξε: "Γιατί οδηγούσες μεθυσμένος ρε;" και τον έδωσε στους αστυνομικούς με δάκρυα στα μάτια. Οι υπόλοιποι πιτσιρικάδες εκείνης της γενιάς, αποφάσισαν να διώξουν τον σερίφη και να μην επιτρέψουν ποτέ σε πιτσιρικά να βγει ελεύθερος στους δρόμους...\nΈστειλαν τηλεγράφημα στον κακό αδερφό του χαμένου βασιλιά. Τον χρειάζονταν. Εκείνος έφτασε άμεσα στο βασίλειο και άρχισε να κυβερνά. Έβαλε σκληρούς φόρους, έκλεβε τον λαό και απολάμβανε τη ζωή στο παλάτι, παρέα με τους αυλικούς του. Αγαπημένη του ασχολία να παίζει στο τάβλι τις τύχες του λαού... Οι κάτοικοι του βασιλείου εξαγριώθηκαν. Ένας από αυτούς πήρε τη μεγάλη απόφαση. Ντύθηκε στα πράσινα, έβαλε τη γιαγιά του να ράψει έναν ήλιο στη φαρέτρα του και ανέβηκε στα βουνά...\nΜαζεύτηκαν πολλοί στο πράσινο δάσος. Μάθαιναν τοξοβολία, γυμνάζονταν, κάπνιζαν τα χόρτα που κιτρίνιζαν, ή τα έκοβαν σύριζα, και έκαναν παιδιά. Που τα έντυναν με πράσινα ζιπουνάκια. Ετοίμαζαν την εξέγερση ενάντια στον κακό αδερφό του βασιλιά. Και ένα πρωί έκαναν τα σχεδιά τους πραγματικότητα... Μπήκαν φουριόζοι στην πρωτεύουσα του βασιλείου, έπιασαν τον κακό αδερφό από το λαιμό και τον εξανάγκασαν να πάει σε εκλογές. Τον κέρδισαν. Και ο ήλιος βγήκε διαφορετικός το επόμενο πρωί. Πράσινος.\nΟι μέρες περνούσαν. Οι μήνες, οι βδομάδες. Ο δασονόμος με τον ήλιο στη φαρέτρα, έχτιζε αυθαίρετα στο δάσος που τον φιλοξενούσε. Αύξησε τους φόρους, τους επένδυε σε χρηματιστήρια, και έκλεβε τον άμοιρο λαό. Είχε αρρωστήσει βαριά. Είχε πάθει διαφθορά. Έφεραν έναν παπά να τον διαβάσει από το πιο διάσημο μοναστήρι της εποχής. Το Βατοπέδι. Κόλλησε και τον παπά...\nΤον έδιωξαν και αυτόν. Και έψαχναν ποιος θα τους κυβερνάει. Μάλλον με κλήρωση επέλεξαν τον ανηψιό του κακού αδερφού του γιού του Γκέκα... Που με τη σειρά του διάλεξε με κλήρωση τα δεξιά και αριστερά του χέρια. Γκαντεμιά. Στην κλήρωση δεν βγήκε κανείς από το γκρουπ των ισχυρών...\nΚαι ζήσανε αυτοί καλά και τα παιδιά τους καλύτερα.\nΌταν κατορθώσεις να εξισώσεις τους ηγέτες των τελευταίων 60 ετών και κατανοήσεις πως κανένας δεν σου προσέφερε τίποτα, ξεκίνα να κλαις για την παιδεία σου, μαλάκα.\nΕτικέτες Ωραία Κοιμωμένη, by Mr.Kaya, MR.KAYA


Γουίλιαμ & Κέιτ: η ιστορία τους μέσα στον χρόνο | κοσμικα , gossip | womenonly.gr\nΝαι, είναι γεγονός. Η βασιλική οικογένεια της Βρετανίας απέκτησε το νεότερο μέλος της. Το μωράκι του δούκα και της δούκισσας του Κέιμπριτζ θα καθίσει κάποια στιγμή στον θρόνο της χώρας. Με την ευκαιρία, ας κάνουμε μια αναδρομή στη ρομαντική ιστορία των γονιών του.\nΟ πρίγκιπας Γουίλιαμ (William) και η Κέιτ Μίντλετον (Kate Middleton) γνωρίστηκαν στο πανεπιστήμιο του Σεντ Άντριους στη Σκοτία όπου φοιτούσαν και οι δύο. Βέβαια δεν ήταν όλα ρόδινα στην πορεία. Για να θυμηθείς τον έρωτα του ζεύγους που μόλις υποδέχτηκε το πρώτο τους παιδάκι βήμα βήμα κάνε κλικ στη φωτογραφία\nΤελικά τον Δεκέμβριο του 2010 ανακοινώθηκαν επίσημα οι αρραβώνες του ζεύγους και, ως είθισται ακολούθησε η πρώτη επίσημη φωτογράφησή τους, η οποία σε αυτή τη περίπτωση φέρει την υπογραφή του διάσημου φωτογράφου Μάριο Τεστίνο.\nΚάνε κλικ στη φωτογραφία για περισσότερες λεπτομέρειες.\nΟ πρίγκιπας Γουίλιαμ παντρεύτηκε την Κέιτ Μίντλετον στις 29 Απριλίου 2011 και από εκείνη τη στιγμή το ζεύγος προσφωνείται ως "δούκας και δούκισσα του Κέιμπριτζ".\nΟ πριγκιπικός γάμος σπάει όλα τα ρεκόρ τηλεθέασης παγκοσμίως και αποτελεί από την πρώτη στιγμή ιστορικό γεγονός. Για τα παραλειπόμενα εκείνης της μέρας, κάνε κλικ στη φωτογραφία\nΟ πρώτος χρόνος του γάμου κυλά αρμονικά με τον Γουίλιαμ και την Κέιτ να εμφανίζονται παντού ευτυχισμένοι. Κάνε κλικ στη φωτογραφία και ξεφύλισσε το λεύκωμα αυτού του πρώτου χρόνου.\nΤον Σεπτέμβριο του 2012 σύννεφα σκιάζουν την ηρεμία του ζευγαριού με το σκάνδαλο που ξέσπασε από τη δημοσίευση τόπλες φωτογραφιών της δούκισσας από ιδιωτικές διακοπές με τον σύζυγό της. Κάνε κλικ στη φωτογραφία και θυμίσου τι ακριβώς είχε γίνει.\nΤον Δεκέμβριο του 2012 ανακοινώνεται η εγκυμοσύνη της Κέιτ. Ο στόχος ήταν να γίνουν τα "φανερώματα" τα Χριστούγεννα, όμως καθώς η νεαρή δούκισσα χρειάστηκε να νοσηλευτεί με έντονα συμπτώματα ναυτίας, αναγκαστικά, το χαρμόσυνο νέο ξεσκεπάστηκε νωρίτερα. Πάντως η πρώτη δημόσια εμφάνιση της Κέιτ με κοιλιά, ή έστω με "ίχνος" κοιλιάς, έγινε αργότερα. Τον Φεβρουάριο. Κάνε κλικ στη φωτογραφία και δες το.\nΗ τελευταία δημόσια εμφάνιση της εγκυμονούσας δούκισσας έγινε στο πλευρό του συζύγου της αλλά και όλης της βασιλικής οικογένειας κατά τη διάρκεια των εορτασμών για τα γενέθλια της βασίλισσας. (Κάνε κλικ στη φωτογραφία)\nΤελικά ο μικρός πρίγκιπας Γεώργιος Αλέξανδρος Λουδοβίκος, που κάποια στιγμή θα βασιλέψει ως "βασιλιάς Γεώργιος ο VII" γεννήθηκε στις 22 Ιουίου 2013 και συγκεκριμένα στις 4:24 μμ με βάρος 3,900 κιλά. Κάνε κλικ στην παρακάτω φωτογραφία για να δεις την έξοδο της τριμελούς -πια- πριγκιπικής οικογένειας από το μαιευτήριο.\nΚαι ενώ ζει την απόλυτη ευτυχία έχοντας στην αγκαλιά της το μωράκι της, ευκαιρία να κάνουμε μια αναδρομή στην πορεία από την Κέιτ Μίντλετον στη βασίλισσα Κάθριν κάνοντας κλικ στην παρακάτω φωτογραφία\nΑπό τη Ζωή Κιττα\nΑποκαλύφθηκε το όνομα του πριγκιπόπουλου!\nΝτροπή, βρε Κέιτ: Τρίτη φορά το ίδιο φόρεμα!


Γράφει η Βασιλική Μούχλη\nΤο σύνδρομο κοιλιακών προσαγωγών, είναι η πάθηση η οποία προσβάλλει όλο και μεγαλύτερο αριθμό αθλητών. Ποδοσφαιριστές ή αθλητές, οι οποίοι ασχολούνται με αθλήματα τα οποία απαιτούν απότομες και γρήγορες εναλλαγές θέσεων, είναι αυτοί οι οποίοι προσβάλλονται σε μεγαλύτερο βαθμό.\nΤα συμπτώματα της πάθησης είναι έντονος πόνος στην περιοχή της βουβωνικής χώρας και στην ηβική σύμφυση. Ο πόνος τις περισσότερες φορές είναι τόσο έντονος, που ο αθλητής αναγκάζεται να εγκαταλείψει την καριέρα του.\nΟι κύριες παθήσεις που περιλαμβάνονται στο σύνδρομο κοιλιακών προσαγωγών είναι, τενοντίτιδα προσαγωγών, τενοντίτιδα λαγονοψοϊτη μυός, τενοντίτιδα ορθού κοιλιακού και παγίδευση του θυρεοειδούς νεύρου.\nΟ μηχανισμός κάκωσης είναι μετά από μια απότομη κίνηση που συνδυάζεται με γλίστρημα ή σύγκρουση, απότομες τρίπλες και αλλαγές κατεύθυνσης, απότομα κοψίματα και πάσες στο ποδόσφαιρο. Όταν ο χώρος είναι περιορισμένος κατά την πραγματοποίηση των προαναφερθέντων, τα φορτία αυξάνονται και μαζί με αυτό η πιθανότητα τραυματισμού. Οι αθλητές πρέπει να ακολουθούν και προσαρμοσμένο πρόγραμμα κατά τη διάρκεια της προπόνησης.\nΤα προγράμματα αποκατάστασης που εφαρμόζονται, είναι ανάλογα με την έκταση του προβλήματος και του τραυματισμού. Συνήθως η επάνοδος του αθλητή γίνεται μετά από 4-6 εβδομάδες.\nΤα συμπτώματα του συνδρόμου κοιλιακών προσαγωγών, μπορεί να εξαφανιστούν μετά από ξεκούραση, αλλά επανεμφανίζονται σχεδόν αμέσως μετά την επάνοδο.\nΠρώτιστος μας στόχος με τη φυσικοθεραπεία, είναι η άμεση αντιμετώπιση του πόνου, με αναλγητικό πρόγραμμα ηλεκτροθεραπείας, υπέρηχο και μαλάξεις για να μπορέσουμε να μαλακώσομε την περιοχή και να μειώσουμε τον πόνο όσο το δυνατό πιο γρήγορα γίνεται, αυξάνοντας την αιμάτωση στην περιοχή. Η μάλαξη πρέπει να εφαρμόζεται και στην περιοχή της ηβικής σύμφυσης που παρατηρείτε σφίξιμο των μυών και των τενόντων. Επιπλέον γίνεται διάταση όλων των μυών τις περιοχής.\nΚαθώς ο πόνος βελτιώνεται, αρχίζουμε ήπιο πρόγραμμα ενδυνάμωσης και αερόβια άσκηση. Κατά την ενδυνάμωση χρησιμοποιήσουμε ισομετρικές ασκήσεις, PNF και με το πέρας 4-5 εβδομάδων προχωρούμε σε πλήρη ενδυνάμωση και σταδιακή άνοδο του αθλητή στο άθλημα. Επιπλέον χρησιμοποιήσουμε και ασκήσεις ιδιοδεκτικότητας για πλήρη σταθεροποίηση της περιοχής.\nΠολλοί από του αθλητές δεν έχουν την υπομονή να ακολουθήσουν πιστά το πρόγραμμα και να το ολοκληρώσουν, με αποτέλεσμα να έχουμε υποτροπές και επανατραυματισμούς. Γι’ αυτό προτρέπουμε και στηρίζουμε τους αθλητές, φυσιοθεραπευτικά και ψυχολογικά, ώστε να ακολουθήσουν το πρόγραμμα και να επιστρέψουν δυνατοί στην ενεργό δράση.\nΠερισσότερα σε αυτή την κατηγορία: « "Πιάσιμο" μετά την άσκηση. Αντιμετωπίζεται; Ο sos δεκάλογος μιάς FIT χρονιάς μακριά από τραυματισμούς !!! »


Pull apart σπανακοτυρόψωμο - Cookmania.gr\n1αυγό χτυπημένο για τα άλειμμα\nΒάζουμε σε ένα κατσαρολάκι το νερό, το ξινόγαλα, το βούτυρο, τη ζάχαρη και το αλάτι και τα ζεσταίνουμε μέχρι να λιώσει το βούτυρο. Τα κατεβάζουμε από τη φωτιά και τη τα αφήνουμε να κρυώσουν. Έπειτα ρίχνουμε λίγο λίγο το αλεύρι και ζυμώνουμε μέχρι να αποκτήσουμε μια ελαστική ζύμη. Μεταφέρουμε τη ζύμη σε λαδωμένο καθαρό μπολ και την αφήνουμε στην άκρη σκεπασμένη να φουσκώσει. Εντωμεταξύ ετοιμάζουμε τη γέμιση.\nΣοτάρουμε σε κατσαρολάκι με λάδι το σπανάκι, τα κρεμμύδια και τον άνιθο μέχρι να μαλακώσουν ελαφρά. Αλατοπιπερώνουμε και αφήνουμε στην άκρη να κρυώσει. Προσθέτουμε τα τυριά και ανακατεύουμε. Αλευρώνουμε μια καθαρή επιφάνεια και ανοίγουμε το ζυμάρι σε ένα παραλληλόγραμμο φύλλο. Απλώνουμε πάνω στο φύλλο τη γέμιση και την κόβουμε σε μακρόστενες λωρίδες πάχους όσο 2 δάχτυλα.\nΔιπλώνουμε κάθε λωρίδα ζικ ζακ αρχίζοντας και τελειώνοντας με φύλλο. Τις ακουμπάμε την μια δίπλα στην άλλη σε λαδωμένο ταψί και τα αλείφουμε με το αυγό. Ψήνουμε σε προθερμασμένο φούρνο στους 180C για 35-40 λεπτά περίπου. Το αφήνουμε να κρυώσει λίγο, ξεφορμάρουμε και κόβουμε σε κομμάτια για να σερβίρουμε.\nΚατηγορία Συνταγής: Ψωμιά Ετικέτες: γάλα, κρεμμύδι, σπανάκι, φέτα Συστατικά: γάλα, κρεμμύδια, σπανάκι\nΠικάντικα μίνι κεφτεδάκια με σάλτσα


Αλέφαντος και Μαύρη Θύελλα: Ο Σταύρος Παπαδόπουλος, το αράουτ και το σκοτωμένο φίδι! | sport365 Καλαμάτα\nΟ Νίκος Αλέφαντος άφησε σήμερα την τελευταία του πνοή έχοντας ζήσει μια γεμάτη ποδοσφαιρικά ζωή. Αμέτρητες ιστορίες και περιστατικά από τα γήπεδα, ως παίκτης και κυρίως ως προπονητής μπορούν να γεμίσουν ολόκληρες βιβλιοθήκες.\nΞεχωριστό ήταν και το πέρασμά του και από την Καλαμάτα το καλοκαίρι του 1993 με την ομάδα να ετοιμάζεται για το πρωτάθλημα τη Β’ Εθνικής.\nΤην παρουσία του στον μελανόλευκο πάγκο περιγράφει ο ίδιος στο βιβλίο με τίτλο «Νίκος Αλέφαντος – τα πάντα όλα – η αυτοβιογραφία ενός θρύλου», που έχει κυκλοφορήσει από τις εκδόσεις «Παπαδόπουλος».\nΣε ένα από τα κεφάλαια της βιογραφίας με τίτλο «ΑΔΟΞΑ ΚΑΙ ΧΩΡΙΣ ΑΙΤΙΑ» ο Νίκος Αλέφαντος αφηγείται πως για ένα λάθος… αράουτ τον απέλυσε Σταύρος Παπαδόπουλος, έπειτα από μία «ματσάρα» με τη Λούτον στην Αγγλία που τελείωσε 2-2.\n«Μετά τον Ιωνικό πηγαίνω στην Καλαμάτα. Πρόεδρος ο Παπαδόπουλος, ο γνωστός. Είχε δουλειές στην Αφρική, λεφτά μαργαριτάρια, ορυχεία, τέτοιες ιστορίες. Με φώναξε, συμφωνήσαμε και φύγαμε κατευθείαν. Β΄ Εθνική. Με αποθέωνε, θυμάμαι, όλος ο κόσμος της Καλαμάτας. Πρώτη προπόνηση, χαμός. «Ελα, Χάπελ» μου λέγανε… «Είσαι ο Χάπελ της Ελλάδος» μου φωνάζανε και θυμάμαι ότι είχε έρθει πολύς κόσμος στην προπόνηση, κάπου 3.000! Την αγαπάγανε πολύ την ομάδα. Φεύγαμε την άλλη μέρα για προετοιμασία. Μου λέει κάποια στιγμή ο Παπαδόπουλος, εκεί που καθόταν δίπλα μου στον αγιασμό «μου έκλεψες τη δόξα».\n«Ελα, εσύ είσαι γίγαντας πρόεδρος!» του λέω και φεύγουμε στην Αγγλία. Καθόμαστε εκεί σχεδόν 25 μέρες. Στην Αγγλία αρχίζουμε προετοιμασίες, σε όλα τα φιλικά ήμουνα αήττητος. Στο δε τελευταίο παιχνίδι παίξαμε με τη Λούτον, η οποία είχε πέσει από την Α΄ στη Β΄ κατηγορία. Αλλά ήταν ομαδάρα. Και γίνεται χαμός, 30.000 κόσμος, εκείνη τη χρονιά που ανέβηκε. Στο φιλικό είχε έρθει και ο πρόεδρος να δει το παιχνίδι. Και παίζουμε ένα εκπληκτικό παιχνίδι, ερχόμαστε 2-2! Είχαμε προηγηθεί 2-0 και μας ισοφάρισαν οι Εγγλέζοι σε 2-2, μπάλα μεγάλη και από τις δύο ομάδες. Κατεβαίνει κάτω, στενοχωρημένος ήταν, γιατί δεν τον άκουγα και πολύ καλά, ενώ εγώ ήμουν φτιαγμένος με το καλό ματς που είχαμε κάνει. Και τι μου λέει ο αθεόφοβος; «Να φτιάξεις το αράουτ»!\nΤου λέω «πως την είδες την ομάδα;». Και μου απαντά. «Το αράουτ να φτιάξεις! Δεν μου άρεσε…». Το είπε αυτό γιατί σε ένα αράουτ ο Παπαϊωάννου, που έπαιζε στην ΑΕΚ, τον είχα πάρει στην Καλαμάτα, είχε κάνει λάθος αράουτ και ο διαιτητής το είχε δώσει επανάληψη υπέρ των Εγγλέζων! Ακούς, μετά από αυτήν τη ματσάρα τι βρήκε να μου πει; Να φτιάξω το αράουτ! Τρελάθηκα. Του λέω «δηλαδή τέτοια μπάλα 30.000 κόσμος αποθέωση 2-0, 2-2 με τη Λούτον, ομαδάρα, αυτά τα είδες ή μόνο το αράουτ του Παπαϊωάννου είδες; Καλά, ή τελείως άσχετος από μπάλα είσαι ή επίτηδες το κάνεις!» του απαντώ και πάει και λέει του Μάραντου (ήταν στη διοίκηση μαζί με τον Σκαφιδά, που ήταν γενικός αρχηγός) μόλις γυρίσουμε πίσω, να πάω να με αποζημιώσει και να απολυθώ!\nΑλλά τρεις μέρες πριν από εκείνο το φιλικό, φεύγοντας εμείς από το ξενοδοχείο να πάμε στο βοηθητικό γήπεδο, που ήτανε στα 100-150 μέτρα, είχε δασάκι, και εκεί που έφευγα, βλέπω μπροστά μου ένα φίδι σκοτωμένο! Σκέφτομαι: «Ρε π… σκοτωμένο; Τι γρουσουζιά, θα μου πάει; Μήπως χάσω το φιλικό;». Όχι, ήταν ο τσακωμός με τον Παπαδόπουλο! Μου τα είχε εξηγήσει όλα αυτά τα σημάδια η περίφημη… γιαγιάκα στην Κρήτη, όταν ήμουν στον ΟΦΗ και τα έχω διηγηθεί. Και έτσι έφυγα από την Καλαμάτα. Άδοξα…».\nσχετικα θεματαfeaturedΚΑΛΑΜΑΤΑΜΑΥΡΗ ΘΥΕΛΛΑΝίκος ΑλέφαντοςΣΤΑΥΡΟΣ ΠΑΠΑΔΟΠΟΥΛΟΣ


Του Χρήστου Ν. Κώνστα: Αφού ξεμπέρδεψαν με την Ελλάδα, οι 27 σήμερα συζητούν τα σπουδαία... - στο Καρφί\nΤου Χρήστου Ν. Κώνστα: Αφού ξεμπέρδεψαν με την Ελλάδα, οι 27 σήμερα συζητούν τα σπουδαία…\nΗ σημερινή συνεδρίαση του Εurogroup δεν μοιάζει σε τίποτα με προηγούμενες συναντήσεις των υπουργών Οικονομικών της Ευρωζώνης. Σήμερα στις 12 το μεσημέρι (11 ώρα Βρυξελλών), συνεδριάζει το Eurogroup σε ειδική διευρυμένη σύνθεση, με τη συμμετοχή των 27 υπουργών Οικονομικών της Ευρωπαϊκής Ένωσης.\nΔεν υπάρχει σήμερα συνεδρίαση του «κανονικού Eurogroup» σε επίπεδο 19 κρατών – μελών και κατά συνέπεια δεν θα γίνει καμία συζήτηση για θέματα που άπτονται της κανονικής του σύνθεσης.\nΟι 27 υπουργοί συζητούν σήμερα την εμβάθυνση της ΟΝΕ, την τραπεζική ένωση, την εγγύηση των καταθέσεων για όλες τις τράπεζες της Ευρωζώνης και φυσικά την μετεξέλιξη του ESM σε Ευρωπαϊκό Νομισματικό Ταμείο.\nMε απλά λόγια, οι υπουργοί Οικονομικών σήμερα καθορίζουν την ατζέντα της Συνόδου Κορυφής των Ευρωπαίων Ηγετών το Δεκέμβριο για το μέλλον διακυβέρνησης της Ευρωζώνης.\nΤο «ελληνικό ζήτημα» παραπέμφθηκε για τις 3 Δεκεμβρίου, αφού δόθηκε ένα ακόμη περιθώριο στον Έλληνα υπουργό Οικονομικών να καταθέσει προϋπολογισμό χωρίς την συμφωνημένη περικοπή των συντάξεων. Στις 3 Δεκεμβρίου, όταν θα ξαναπιάσουν το θέμα της Πρώτης Μεταμνημονιακής Έκθεσης Ενισχυμένης Εποπτείας όπου η Ελλάδα δεν τα πάει καθόλου καλά γι’ αυτό και είναι πολύ πιθανό να «παγώσει» η εκταμίευση προς την Ελλάδα της πρώτης δόσης των κερδών από Ελληνικά Ομόλογα που έχουν αποκομίσει οι Ευρωπαϊκές Κεντρικές Τράπεζες.\nΣτη σημερινή συνεδρίαση του διευρυμένου Eurogroup πρώτο θέμα στην ατζέντα είναι η πρόταση της Γερμανίας και της Γαλλίας για την κατάρτιση ενός ξεχωριστού προϋπολογισμού των χωρών της ευρωζώνης, μέσα στον συνολικό Προϋπολογισμό της Ενωμένης Ευρώπης.\nΠρόκειται για μια συνολική πρόταση κοινοτικής αλληλεγγύης η οποία -φυσικά- αφορά άμεσα την πιο φτωχή χώρα της Ευρωζώνης, την Ελλάδα.\nΣτόχοι του νέου «ευρωζωνικού προϋπολογισμού» θα είναι η πρόληψη οικονομικών κρίσεων, αλλά και η μείωση των οικονομικών διαφορών ανάμεσα στα 19 κράτη του ευρώ. Από αυτό τον προϋπολογισμό θα μπορούν, για παράδειγμα, να χρηματοδοτούνται επενδύσεις σε υποβαθμισμένες περιοχές της ευρωζώνης, βλέπε Ελλάδα…\nΤα κράτη-μέλη της ζώνης του Ευρώ θα προτείνουν κάθε χρόνο προγράμματα προς χρηματοδότηση στο πλαίσιο των «στρατηγικών προδιαγραφών» των αρχηγών κρατών και κυβερνήσεων και του Eurogroup. Η απόφαση για τη χρηματοδότηση θα λαμβάνεται και με τη σύμφωνη γνώμη της Κομισιόν.\nΧρηματοδότηση θα δικαιούνται μόνο εκείνα τα κράτη που θα τηρούν τα κριτήρια σταθερότητας της ΕΕ.\nΧώρες που δεν τα τηρούν -όπως για παράδειγμα σήμερα η Ιταλία- θα αποκλείονται. Αντιθέτως η Ελλάδα που δείχνει και είναι «καλός και υπάκουος μαθητής» έχει πολλές προσδοκίες από αυτό το νέο χρηματοδοτικό εργαλείο. Τα λεφτά δεν είναι λίγα. Οι πρώτες πληροφορίες αναφέρουν ότι ο «μικρός προϋπολογισμός» θα αντιστοιχεί στο 0,2% του ΑΕΠ των 19 κρατών της Ευρωζώνης δηλαδή περισσότερα από 25 δισ. ευρώ.\nΤο θέμα της τραπεζικής Ένωσης είναι εξίσου σημαντικό: Η «τραπεζική ένωση της Ευρωζώνης» στηρίζεται σε τρεις πυλώνες: Την ενιαία εποπτεία, έναν μηχανισμό εξυγίανσης τραπεζών και ένα ενοποιημένο σύστημα για την ασφάλιση των καταθέσεων.\nΟ τύπος του συστήματος που θα εγγυάται τις καταθέσεις είναι αυτός που απομένει να καθοριστεί και αποτελεί καυτό ζήτημα…\nΤο νέο Ευρωπαϊκό Νομισματικό Ταμείο\nΌσον αφορά την μετεξέλιξη του ESM σε Ευρωπαϊκό Νομισματικό Ταμείο, η συζήτηση είναι ακόμη πιο δύσκολη και απίθανο να καταλήξει σε συγκεκριμένες αποφάσεις.\nΤο νέο πανίσχυρο Ευρωπαϊκό Νομισματικό Ταμείο δεν πρέπει να μετατραπεί σε εργαλείο «κοινοτικοποίηση» των χρεών των κρατών μελών της Ευρωζώνης. Η Γερμανία έχει υποβάλλει σχέδια που προβλέπουν και την «συμμετοχή ιδιωτών πιστωτών σε επαπειλούμενη χρεοκοπία χώρας-μέλους της ευρωζώνης» δηλαδή κάτι αντίστοιχο με το PSI της Ελλάδος.\nΑυτή η πρόταση δεν βρίσκει σύμφωνη τη Γαλλία.\nΤο Ευρωπαϊκό Νομισματικό Ταμείο θα πρέπει να δρα προληπτικά σε περίπτωση που μια χώρα δεν είναι σε θέση να εξυπηρετήσει στο χρέος της.\nΑυτό όμως σημαίνει ότι ο νέος ESM θα παρεμβαίνει ουσιαστικά στα οικονομικά των χωρών, θα ελέγχει την τήρηση του Συμφώνου Σταθερότητας και φυσικά θα παραγκωνίσει τους γραφειοκράτες των Βρυξελλών, την Κομισιόν…\nΤου Γιάννη Σιδέρη: Θα έχει δικαστήρια και μετά τις εκλογές\nΤου Ανδρέα Ζαμπούκα: Ο παιδότοπος της Αριστεράς


ΟΡΜΥΛΙΑ: "ΚΥΚΛΟΣ": Κάτι περισσότερο από μια θεατρική ομάδα\n"ΚΥΚΛΟΣ": Κάτι περισσότερο από μια θεατρική ομάδα\nΗ θεατρική ομάδα δασκάλων και νηπιαγωγών Χαλκιδικής "ΚΥΚΛΟΣ" συνεχίζει την περιοδεία της σε σχολεία και θέατρα της Χαλκιδικής με το παιδικό έργο "Η κοκκινοσκουφίτσα κι οι δυο λύκοι". Δημιουργήθηκε πριν από δεκατρία χρόνια κι είχε έδρα μέχρι το 2007 το Δημοτικό Σχολείο Ορμύλιας κι έκτοτε το Δημοτικό Σχολείο Νικήτης. Έχει δώσει πάνω από εκατόν είκοσι παραστάσεις σʼ όλα σχεδόν τα σχολεία της Χαλκιδικής και όχι μόνο. Το κίνητρο, όπως δηλώνουν οι εκπαιδευτικοί που συμμετέχουν στην ομάδα είναι η αγάπη που εισπράττουν κάθε μέρα μέσα στην τάξη από τους μαθητές τους και θέλησαν να τους την ανταποδώσουν, παίζοντας οι ίδιοι θέατρο, γι αυτό και η είσοδος των θεατών σʼ όλες τους τις παραστάσεις είναι δωρεάν.\nΑντωνίου Ιωακείμ από το Δημοτικό Σχολείο Νικήτης.\nΓρίβα Δήμητρα από το Δημοτικό Σχολείο Αγίου Νικολάου.\nΕμμανουηλίδου Αθανασία από το Ειδικό Σχολείο Πορταριάς.\nΚουμπούρης Νίκος από το Δημοτικό Σχολείο Νικήτης.\nΛελεγιάννης Χρήστος, συνταξιούχος δάσκαλος από την Ορμύλια.\nΟρφανίδης Σάββας, Δ/ντής του 12/θέσιου Δημοτικού Σχολείου Ν. Μαρμαρά.\n(Γεωργίου Αλεξάνδρα από το Δημοτικό Σχολείο Ν.Μαρμαρά).\nΠαπαγιαννοπούλου Αρετή, δασκάλα θεατρικής αγωγής στο Δημοτικό Σχολείο Ν. Μαρμαρά. Παπαπαύλου Σουζάνα από το Δημοτικό Σχολείο Αγίου Νικολάου. Σαλιακούρας Γεώργιος από το Ειδικό Σχολείο Πολυγύρου.\nΣταματίου Σοφία από το 4ο Δημοτικό Σχολείο Ν. Μουδανιών.\nΣκηνοθέτης: Σάββας Ορφανίδης.\nΥπεύθυνος ομάδας: Λελεγιάννης Χρήστος.\nΕκτός από τους ηθοποιούς που εμφανίζονται στην παράσταση συμμετέχουν στην ομάδα και οι: Συρίγω Καλλέα, Μαρία Τάκου, Δημήτρης Σίσκος κι ο Βαλσάμης Δημαράς για την κατασκευή των σκηνικών. Τα κουστούμια ετοιμάζει η Μαρία Παπαδοπούλου.\n*Σύλλογος Εκπ/κών Α/θμιας Εκπ/σης Κεντρικής και Νότιας Χαλκιδικής.\n* Σύλλογος Εκπ/κών Α/θμιας Εκπ/σης Χαλκιδικής "Αριστοτέλης"\n*Ο πρώην Δήμος Ν. Μουδανιών.\n*Ο πρώην Δήμος Ορμύλιας.\n*Οι εκπαιδευτικοί Καρανικόλας Χρήστος και Γρηγόρης Σακκάς.\nΠαραστάσεις που δόθηκαν κατά την περσινή και φετινή σχολική χρονιά.\n*28-5-2010 Δημοτικό Σχολείο Νικήτης.\n*29-5-2010 Πολιτιστικό Κέντρο Λακκώματος.\n*31-5-2010 Πνευματικό Κέντρο Καλλικράτειας.\n*5-6-2010 Δημοτικό Σχολείο Συκιάς.\n*11-6-2010 Υπαίθριο θεατράκι Σημάντρων.\n*12-6-2010 Δημοτικό Σχολείο Αγίου Νικολάου.\n* 24-6-2010 Πανηγύρι των Αγίων Αποστόλων της Ορμύλιας.\n*3-12-2010 Δημοτικό Σχολείο Ταξιάρχη.\n*4-12-2010 Θέατρο Παλαιόχωρας.\n*22-12-2010 Δημοτικό Σχολείο, Ειδικό Σολείο Πορταριάς.\n*23-1-2011 Πολιτιστικό Κέντρο Μεταγγιτσίου.\n*11-2-2011 Δημοτικό Θέατρο Πολυγύρου.\n*19-2-2011 Πολιτιστικό Κέντρο Ν. Μαρμαρά.\n*25-2-2011 Δημοτικό Θέατρο Ν. Μουδανιών.\nΗ ιστοσελίδα της θεατρικής ομάδας:http://kiklos.webnode.com/\nΔείτε παρακάτω φωτογραφίες από την πρόσφατη παράστασή του ΚΥΚΛΟΥ στον Πολύγυρο:\nΑναρτήθηκε από Giannis Lelegiannis στις 11:35 π.μ.\nΑνώνυμος 16 Φεβρουαρίου 2011 - 3:22 μ.μ.\nkata thn gnwmh mou h parastash einai eksairetikh alla gia poion logo tha ginoun mono duo parastaseis?\nLelejohn 16 Φεβρουαρίου 2011 - 3:48 μ.μ.\nΜέχρι τώρα έχουν γίνει πάρα πολλές παραστάσεις, αλλά δυστυχώς δεν σας ενημερώσαμε νωρίτερα.\nΛογικά μετά από λίγο καιρό θα ανακοινωθούν νέα μέρη και νέες παραστάσεις.\nΓια ό,τι νεώτερο προκύψει θα σας ενημερώσουμε.\nΠρος τους Χαλκιδικιώτες φοιτητές που ταξιδεύουν με το ΚΤΕΛ\nΧθες, Κυριακή 18/8/2013, ξεκίνησα από τη Χαλκιδική για να πάω προς την Πάτρα όπου σπουδάζω. Εδώ και αρκετό καιρό, ισχύει έκπτωση 50% επί...\nΟ μύθος της αρχαίας Σερμύλης\nΗ Σερμύλη ήταν χτισμένη στο λόφο δίπλα από τη διασταύρωση. Στα πολύ παλιά χρόνια υπήρχε ένα βασίλειο που ήταν χτισμένο πάνω σ' αυτόν το...\n« Μεσουράνημα και συντρίμμια»\n‘’Μεσουράνημα καί Συντρίμμια’’ είναι ο τίτλος του βιβλίου που έγραψε ο Νικόλαος Γ. Δέας. Εκδόθηκε το 1976 στην Αθήνα και αναφέρεται στις...\nΣυνεδρίαση του Δημοτικού Συμβουλίου Πολυγύρου (με ...\nΣαν σήμερα:Έναρξη λειτουργίας τη βιβλιοθήκης\nΑνθόκηπος και ιδιωτικό λαογραφικό μουσείο Μαυρομάτ...\nΈκοψαν αιωνόβια δέντρα στο εξωκλήσι των Αγίων Αποσ...\nΓΥΝΑΙΚΕΙΟ ΠΡΩΤΑΘΛΗΜΑ ΧΑΛΚΙΔΙΚΗΣ\nΑπογραφή της Ορμύλιας και άλλων χωριών της Χαλκιδι...\nΠΡΩΤΗ ΝΙΚΗ ΓΙΑ ΤΑ ΚΟΡΙΤΣΙΑ ΤΩΝ ''ΑΕΤΩΝ'' ΟΡΜΥΛΙΑΣ\nΜετόχια του Αγίου Όρους το 1804 στη Χαλκιδική\nΛεμόνι γίγας στην Ορμύλια!\nΗ Χαλκιδική στην αρχαιότητα\nΣαν σήμερα:Ο συνεταιρισμός κηπουρών της Ορμύλιας (...


Το σχόλιο του α΄ ημιχρόνου - ΑΟΞ 1967\nΤο σχόλιο του α΄ ημιχρόνου\nΠαλικαρίσια, με τσαμπουκά και πειθαρχία αγωνίζονται οι παίκτες μας στο α΄ ημίχρονο. Έχοντας καλή συνοχή στις γραμμές ήταν αυτοί που είχαν την πρώτη καλή στιγμή του παιχνιδιού στο 10΄ με τον Έμπερτ ενώ και στο 16΄ ο έφτασαν κοντά στο γκολ όταν Εμπερτ εκτέλεσε εξαιρετικά ένα φάουλ αλλά δεν βρέθηκε συμπαίκτης του στην πορεία της μπάλας .\nΜετά το 20΄ ο Παναιτωλικός άρχισε σταδιακά να ανεβάζει στροφές και την πρώτη δύσκολη στιγμή για την Ξάνθη να έρχεται σε αυτό το λεπτό με το πολύ καλό σουτ του Μεντόσα. Μεντόσα , Μπαρμπόσα και Ντίαζ προσπαθούσαν για τον Παναιτωλικό αλλά οι παίκτες μας με πρώτο και καλύτερο τον Τάσο Παπάζογλου στέκονται εξαιρετικά πίσω. Κακή υπόδειξη του βοηθού στον Σιατραβάνη στο 27΄ .\nΝα δούμε πόσο θα αντέξει ο Παπάζογλου στο β΄. Ζεσταίνονται οι Θυμιάνης, Τεσίγια και Τάτος. Πάμε δυνατά στο δεύτερο να τελειώνουμε!!!!\nTags: Αγώνες, Παναιτωλικός\nΑγρίνιο τώρα: Οι ενδεκάδες των δύο ομάδων\nΠαλέψαμε αλλά δεν έφτανε μόνο αυτό\n2 thoughts on “Το σχόλιο του α΄ ημιχρόνου”\n30 Μαΐου 2021 στις 22:06\nΜέχρι εδώ ήταν. Σήμερα παρά την προσπάθεια, είμασταν κουρασμένοι μάλλον από την Τετάρτη, κατώτεροι των περιστάσεων και για 85 λεπτά πλην ελαχίστων στιγμών χωρίς δυνάμεις παρακολουθούσαμε τη ροή του αγώνα σε αμυντικό ρόλο, ε λογικό είναι να γίνει η στραβή. με αυτό το υλικό και τόσο που φτάσαμε είναι επιτυχία. Ο γέγονε γέγονε η past is dust. Ας γίνει μάθημα για την επόμενη χρονιά και μιλάω για ξεσκαρτάρισμα και πιο σοβαρό προγραμματισμό. Το είδαμε μέσα στη χρονιά, πόσο να βασιστείς στους παλαίμαχους και κάποιοι πρέπει να τρέχουν.\n31 Μαΐου 2021 στις 13:05\nη εθνικη βετερανων ηταν η ξανθη ολη την χρονια. χωρις ρυθμο ποτε και αργο ποδοσφαιρο\nΤο παρωχημένο ποδόσφαιρο να αποτελέσει μια κακή ανάμνηση\nΈνα μεγάλο “ευχαριστώ”\nΕνας ποδοσφαιριστής που με


Χωριό της επαρχίας Λεμεσού, στο νότιο τμήμα της Πιτσιλιάς, 590 μ. πάνω από την επιφάνεια της θάλασσας. Βρίσκεται σ' απόσταση 4 χμ. στ' ανατολικά του φράγματος της Τριμίκλινης και κάπου 7 χμ. στα δυτικά του Καλού Χωριού.\nΤο χωριό υπήρχε, πιθανότατα, κατά τα Μεσαιωνικά χρόνια. Σε παλαιό χειρόγραφο της περιόδου της Βενετοκρατίας μνημονεύεται prastio S. Mama στην επαρχία Λεμεσού, που πρόκειται μάλλον για το σημερινό χωριό Άγιος Μάμας. Εάν κρίνουμε από την ονομασία του, θα πρέπει να δεχθούμε ότι το χωριό είχε ιδρυθεί κατά τα Βυζαντινά χρόνια, οπότε ο δημοφιλής άγιος Μάμας ήταν ο προστάτης των απελατών.\nΟδοιπορικό στον Αγιο Μάμα\nΤο χωριό είναι τοποθετημένο πάνω σε ηφαιστειογενή πετρώματα, κυρίως διαβάσες και λάβες. Το τοπίο είναι αρκετά διαμελισμένο, ιδίως από το ποτάμιο σύστημα του ποταμού Λιμνάτη, παραπόταμου του Κούρη. Χαρακτηρίζεται από αρκετή δασική και άγονη γη, στην οποία φυτρώνει μια σχετικά πυκνή κι άγρια θαμνώδης βλάστηση. Οι καλλιεργημένες εκτάσεις στο χωριό, που δέχονται μια μέση ετήσια βροχόπτωση γύρω στα 675 χιλιοστόμετρα, περιορίζονται στις ήπιες πλαγιές και στις κοιλάδες. Καλλιεργούνται κυρίως αμπέλια (οινοποιήσιμα), λίγα σιτηρά, αμυγδαλιές, ελιές, οπωροφόρα (μηλιές, αχλαδιές, ροδακινιές, δαμασκηνιές) λίγα εσπεριδοειδή, κτηνοτροφικά φυτά, λίγα όσπρια και πατάτες. Το πολύ μικρό δάσος του Αγίου Μάμα βρίσκεται μεταξύ του δάσους της Λεμεσού και του δάσους του Τροόδους. Η οινοκαλλιέργεια τα τελευταία χρόνια έχει αναπτυχθεί και στο χωριό λειτουργεί μικρό οινοποιείο το οποίο κατασκευάζει κουμανταρία.\nΟι ποικιλίες των αμπελιών είναι κυρίως μαύρο που προορίζεται για κουμανταρία, λίγο ξυνιστέρι, πολύ λίγη σουλτανίνη και λίγη μαλάγα. Το χωριό δεν έχει ανεπτυγμένη κτηνοτροφία.\nΤο χωριό αρχικά δεν βρισκόταν πάνω σε κανένα κύριο δρόμο. Στα δυτικά και σ' απόσταση 4 χμ. βρίσκεται ο κύριος δρόμος Λεμεσού -Πλατρών, ενώ στα ανατολικά και σ' απόσταση 7 χμ. βρίσκεται ο δρόμος Λεμεσού -Καλού Χωριού- Αγρού. Ο δρόμος από το φράγμα της Τριμίκλινης προς τον Άγιο Μάμα αρχικά ήταν χωματένιος και μαιανδρικός, όμως πολύ γραφικός. Σήμερα έχει βελτιωθεί σημαντικά και καταλήγει στην Απαισιά και απ εκεί στον Αυτοκινητόδρομο Λεμεσού -Τρόοδους.\nΛίγα χιλιόμετρα στα νότια και δυτικά του χωριού, ο δρόμος μεταξύ του φράγματος - Αγίου Μάμα - Καλού Χωριού διασχίζει τις καστανόχρωμες λάβες με την πυκνή φυσική τους βλάστηση και το ελκυστικά εναλλασσόμενο τοπίο τους με τις μορφολογικές εξάρσεις.\nΟ πληθυσμός του χωριού συνεχώς φθίνει αν και στην τελευταία απογραφή είχε μικρή άνοδο. Συγκεκριμένα, σύμφωνα με τα υπάρχοντα στοιχεία, οι πλήρεις απογραφές πληθυσμού έχουν ως ακολούθως:\nΑπασχόληση στον πληθυσμό προσφέρουν η γεωργία, οι συνηθισμένες κοινοτικές και δημόσιες λειτουργίες του χωριού και η συνεχώς αναπτυσσόμενη Λεμεσός.\nΤο χωριό οφείλει το όνομά του στον άγιο Μάμα, προστάτη άγιο των απελατών, δηλαδή στρατιωτών που στέλνονταν στην Κύπρο για να προστατεύουν το νησί από τους Σαρακηνούς.\nΑπό το χωριό Άγιος Μάμας καταγόταν ο Ανδρέας Δημητρίου που απαγχονίστηκε από τους Βρετανούς, μαζί με τον Μιχαήλ Καραολή, στις 10 του Μαΐου 1956, κατά τη διάρκεια του απελευθερωτικού αγώνα.\nΆγιος Γεώργιος Κερύνειας


Ευρώ ή τρόϊκα και ολιγαρχία. Γράφει ο Ν. Κοτζιάς και απαντά ο Δ. Καζάκης | αἰέν ἀριστεύειν\n← Το πιο αληθινό πάνω τους είναι…η ψευτιά τους !!!\nΟι αρχαίοι Έλληνες ευφυέστεροι από τους σύγχρονους ανθρώπους, υποστηρίζει έρευνα →\nΜε ένα νόμισμα σταθερής κυκλοφορίας, όπως είναι το ευρώ, που σχεδιάστηκε για να εξυπηρετεί και να εκφράζει κυρίαρχα τις διατραπεζικές αγορές και όχι την δυναμική των οικονομιών, δεν υπάρχει κανένα περιθώριο άλλης πολιτικής εκτός από μια διαρκή “εσωτερική υποτίμηση” σαν κι αυτήν που εφαρμόζεται στην Ελλάδα και σ’ όλες τις χώρες της ευρωζώνης. Για να παραμείνει ισχυρό το ευρώ στις διεθνείς αγορές είναι υποχρεωμένη η ευρωζώνη να υποστηρίζει διαρκώς τις τράπεζες και τα ενεργητικά τους σε βάρος της πραγματικής οικονομίας. Αυτό κάνει η “εσωτερική υποτίμηση”: υποτιμά την πραγματική οικονομία, το εισόδημα και την δουλειά του εργαζόμενου πρώτα και κύρια, μιας και δεν μπορεί να υποτιμηθεί το ευρώ. Να γιατί είναι αδύνατο να υπάρξει άλλη πολιτική εντός του ευρώ εκτός από την “εσωτερική υποτίμηση” για όλες τις χώρες και τις οικονομίες της ευρωζώνης. Καλό να ονειρεύεται κανείς ότι μπορεί να κάνει άλλα μέσα στο ευρώ, αλλά άλλο η φαντασία και άλλο η πραγματικότητα.\n2 ἀπαντήσεις στὸ Ευρώ ή τρόϊκα και ολιγαρχία. Γράφει ο Ν. Κοτζιάς και απαντά ο Δ. Καζάκης\n23 Φεβρουαρίου 2013, 14:35\n25 Φεβρουαρίου 2013, 12:45\nΔΕΝ ΕΧΩ ΔΙΑΒΑΣΕΙ ΤΙΠΟΤΑ ΠΙΟ ΑΝΑΚΡΙΒΕΣ, ΣΧΕΤΙΚΑ ΜΕ ΤΟ ΚΟΙΝΟ ΝΟΜΙΣΜΑ, ΑΠΟ ΤΟ ΠΑΡΑΠΑΝΩ ΑΡΘΡΟ ΤΟΥ ΚΥΡΙΟΥ ΚΟΤΖΙΑ! ΦΟΒΑΜΑΙ ΠΩΣ Η ΠΟΛΙΤΙΚΗ ΟΙΚΟΝΟΜΙΑ ΤΩΝ ΧΡΗΜΑΤΑΓΟΡΩΝ ΔΕΝ ΕΙΝΑΙ ΤΟ ΦΟΡΤΕ ΤΟΥ!\nΤΟ ΝΟΜΙΣΜΑ ΚΥΡΙΕ ΚΟΤΖΙΑ, (ΜΑΛΑΚΟ Ή ΣΚΛΗΡΟ) ΕΙΝΑΙ «ΟΛΑ ΤΑ ΛΕΦΤΑ» ΓΙΑ ΤΗΝ ΔΙΑΣΩΣΗ Ή ΤΗΝ ΚΑΤΑΣΤΡΟΦΗ ΜΙΑΣ ΟΙΚΟΝΟΜΙΑΣ! ΠΡΟΚΕΙΜΕΝΟΥ ΓΙΑ ΤΟ ΝΟΤΟ ΤΗΣ ΕΕ, ΤΟ ΕΥΡΩ ΕΙΝΑΙ ΤΟ «ΟΠΛΟ ΤΟΥ ΦΟΝΟΥ», ΓΙΑ ΤΟΝ ΑΡΓΟ ΘΑΝΑΤΟ ΤΩΝ ΛΑΩΝ ΤΟΥ!\nΤΟ ΕΥΡΩ ΣΑΝ ΚΟΙΝΟ ΝΟΜΙΣΜΑ, ΔΙΑΦΕΡΕΙ ΑΠΟ ΤΑ ΕΘΝΙΚΑ ΝΟΜΙΣΜΑΤΑ, ΕΠΕΙΔΗ Ο ΚΑΤΟΧΟΣ ΤΟΥ ΔΕΝ ΜΠΟΡΕΙ ΝΑ ΤΟ ΚΑΝΕΙ Ο,ΤΙ ΘΕΛΕΙ, ΑΝΑΛΟΓΑ ΜΕ ΤΙΣ ΑΝΑΓΚΕΣ ΤΗΣ ΟΙΚΟΝΟΜΙΑΣ ΤΟΥ (ΑΝΑΠΤΥΞΗ-ΥΦΕΣΗ)! ΑΥΤΟ ΤΟ ΔΙΚΑΙΩΜΑ ΤΟ ΕΧΕΙ ΜΟΝΟ Ο ΙΣΧΥΡΟΤΕΡΟΣ ΤΩΝ ΕΤΑΙΡΩΝ (ΒΛ. ΓΕΡΜΑΝΙΑ) ΠΟΥ, ΜΕΣΩ ΤΟΥ ΚΟΙΝΟΥ ΝΟΜΙΣΜΑΤΟΣ, ΑΠΟΚΤΑΕΙ ΤΟΝ ΟΙΚΟΝΟΜΙΚΟ ΚΑΙ ΠΟΛΙΤΙΚΟ ΕΛΕΓΧΟ ΠΑΝΩ ΣΤΟΝ ΑΣΘΕΝΕΣΤΕΡΟ ΕΤΑΙΡΟ, ΣΕ ΒΑΘΜΟ ΠΟΥ ΝΑ ΤΟΥ ΑΦΑΙΡΕΙ, ΟΠΩΣ ΣΤΗΝ ΠΕΡΙΠΤΩΣΗ ΤΗΣ ΕΛΛΑΔΑΣ, ΑΚΟΜΑ ΚΑΙ ΤΗΝ ΕΘΝΙΚΗ ΤΟΥ ΑΝΕΞΑΡΤΗΣΙΑ! ΓΙ’ ΑΥΤΟ ΦΡΟΝΤΙΣΕ ΤΟ, MADE IN GERMANY, ΘΕΣΜΙΚΟ ΠΛΑΙΣΙΟ ΤΗΣ ΟΝΕ!\nΤΑ ΜΕΤΡΑ ΛΙΤΟΤΗΤΑ (ΕΣΩΤΕΡΙΚΗ ΥΠΟΤΙΜΗΣΗ) ΕΠΙΒΑΛΛΟΝΤΑΙ ΣΤΟ ΝΟΤΟ ΤΗΣ ΕΕ, ΧΑΡΙΝ ΤΟΥ ΙΣΧΥΡΟΥ ΕΥΡΩ, ΕΠΕΙΔΗ ΤΟ ΕΥΡΩ, ΑΚΟΜΑ ΚΑΙ ΣΕ ΠΕΡΙΟΔΟ ΥΦΕΣΗΣ, ΔΕΝ ΕΠΙΤΡΕΠΕΤΑΙ ΝΑ ΥΠΟΤΙΜΗΘΕΙ! ΑΠΟ ΠΟΙΟΥΣ ΔΕΝ ΕΠΙΤΡΕΠΕΤΑΙ? ΑΠΟ ΤΟ ΧΡΗΜΑΤΙΣΤΙΚΟ ΚΕΦΑΛΑΙΟ, ΠΟΥ ΤΟ ΣΥΜΦΕΡΕΙ ΤΟ ΙΣΧΥΡΟ ΕΥΡΩ! ΛΟΓΟΣ ΠΟΥ ΕΞΗΓΕΙ ΓΙΑΤΙ Ο ΣΤΟΧΟΣ ΤΗΣ ΕΕ ΕΙΝΑΙ ΠΡΩΤΙΣΤΩΣ Η ΣΤΑΘΕΡΟΤΗΤΑ ΤΩΝ ΤΙΜΩΝ, ΜΕ ΟΣΗ ΑΝΕΡΓΙΑ ΠΑΡΕΙ ΚΑΙ ΟΧΙ Η ΑΝΑΠΤΥΞΗ ΚΑΙ Η ΠΛΗΡΗΣ ΑΠΑΣΧΟΛΗΣΗ! ΟΙ ΑΝΕΡΓΟΙ ΝΑ ΠΑΝΕ ΝΑ ΠΝΙΓΟΥΝ! ΠΟΥ ΣΗΜΑΙΝΕΙ ΠΩΣ ΟΙ ΛΑΟΙ ΘΥΣΙΑΖΟΝΤΑΙ, ΓΙΑ ΝΑ ΜΗ ΠΛΗΡΩΣΕΙ ΟΥΤΕ ΣΤΟ ΕΛΑΧΙΣΤΟ ΤΗ ΚΡΙΣΗ, Η ΕΥΡΩΠΑΙΚΗ ΟΙΚΟΝΟΜΙΚΗ ΕΛΙΤ! ΑΥΤΗ ΕΙΝΑΙ Η «ΔΗΜΟΚΡΑΤΙΑ» ΤΗΣ ΝΕΟΒΑΡΒΑΡΙΚΗΣ ΕΥΡΩΠΗΣ (ΤΩΝ ΧΡΗΜΑΤΑΓΟΡΩΝ) ΣΤΗ ΘΕΣΗ ΤΟΥ ΞΕΧΑΣΜΕΝΟΥ ΔΗΜΟΣΙΟΥ ΣΥΜΦΕΡΟΝΤΟΣ, ΠΟΘ ΘΕΛΕΙ ΤΟ ΧΡΗΜΑ ΚΟΙΝΩΝΙΚΟ ΑΓΑΘΟ ΚΑΙ ΟΧΙ ΕΜΠΟΡΕΥΜΑ, ΟΠΩΣ ΤΟ ΚΑΤΕΣΤΗΣΕ Η ΟΝΕ (ΓΕΡΜΑΝΙΑ)!\nΠΟΙΑ ΣΧΕΣΗ ΜΠΟΡΕΙ ΝΑ ΕΧΕΙ Η ΔΡΑΧΜΗ, ΜΕ ΤΟ ΣΚΛΗΡΟ ΚΑΙ ΑΚΑΜΠΤΟ (ΓΕΡΜΑΝΙΚΟ) ΕΥΡΩ? ΚΑΜΙΑ! ΠΡΟΚΕΙΤΑΙ ΓΙΑ ΔΥΟ ΔΙΑΦΟΡΕΤΙΚΑ ΣΥΜΠΑΝΤΑ! ΓΙΑ ΜΙΑ ΕΚ ΔΙΑΜΕΤΡΟΥ ΑΝΤΙΘΕΤΗ ΦΙΛΟΣΟΦΙΑ ΖΩΗΣ! ΕΠΕΙΔΗ ΑΠΛΑ, ΤΗ ΔΡΑΧΜΗ, ΣΑΝ ΑΠΟΚΕΛΙΣΤΙΚΑ ΔΙΚΟ ΣΟΥ, (ΟΛΟΔΙΚΟ ΣΟΥ!) ΝΟΜΙΣΜΑ ΜΠΟΡΕΙΣ ΝΑ ΤΗΝ ΚΑΝΕΙΣ Ο,ΤΙ ΘΕΛΕΙΣ! ΕΤΣΙ, ΟΤΑΝ ΕΧΕΙΣ ΥΦΕΣΗ ΤΗΝ ΥΠΟΤΙΜΑΣ ΓΙΑ ΝΑ ΜΗΝ ΥΠΟΤΙΜΗΘΟΥΝ ΟΙ ΖΩΕΣ ΤΩΝ ΑΝΘΡΩΠΩΝ! «ΓΙΝΕΤΑΙ ΛΑΣΤΙΧΟ» ΑΥΤΗ (Η ΔΡΑΧΜΗ) ΓΙΑ ΝΑ ΜΗΝ ΥΠΟΦΕΡΕΙ Η ΟΙΚΟΝΟΜΙΑ ΚΑΙ ΟΙ ΕΡΓΑΖΟΜΕΝΟΙ!\nΕΠΙΠΛΕΟΝ, ΜΕ ΤΗΝ ΔΡΑΧΜΗ, ΜΠΟΡΕΙΣ ΝΑ ΑΣΚΕΙΣ, ΣΑ ΚΡΑΤΟΣ, ΤΟ ΦΥΣΙΚΟ ΣΟΥ ΔΙΚΑΙΩΜΑ, ΝΑ ΕΚΤΥΠΩΝΕΙΣ ΤΟ ΔΙΚΟ ΣΟΥ ΧΡΗΜΑ, ΤΣΑΜΠΑ! ΕΝΩ ΤΩΡΑ ΤΟ ΠΟΡΤΟΦΟΛΙ ΣΟΥ ΤΟ ΕΧΕΙ Η ΜΕΡΚΕΛ, ΓΙΑ ΝΑ ΣΟΥ ΚΑΝΕΙ ΚΑΙ ΤΟ «ΤΣΑΜΠΑ» ΜΑΓΚΑ! ΝΑ ΠΛΟΥΤΙΖΕΙ ΕΙΣ ΒΑΡΟΣ ΣΟΥ ΚΑΙ ΝΑ «ΣΟΥ ΤΗΝ ΛΕΕΙ» ΚΙ’ ΑΠΟ ΠΑΝΩ! ΠΡΟΣΩΠΙΚΑ ΑΠΟΡΩ ΜΕ ΤΗΝ ΥΠΟΜΟΝΗ ΤΟΥ ΕΛΛΗΝΙΚΟΥ ΛΑΟΥ!\nΓΙΑ ΤΟΥ ΛΟΓΟΥ ΤΟ ΑΛΗΘΕΣ, Η ΙΑΠΩΝΙΑ, ΜΕ ΧΡΕΟΣ 225% ΤΟΥ ΑΕΠ ΤΗΣ, ΔΕΝ ΕΧΕΙ ΧΡΕΟΚΟΠΗΣΕΙ, ΕΠΕΙΔΗ ΜΠΟΡΕΙ ΚΑΙ ΤΟ ΧΡΗΜΑΤΟΔΟΤΕΙ, ΜΕ ΕΣΩΤΕΡΙΚΟ ΔΑΝΕΙΣΜΟ, ΑΠΟ ΤΟ ΚΡΑΤΙΚΟ ΤΗΣ ΤΑΧΥΔΡΟΜΙΚΟ ΤΑΜΙΕΥΤΗΡΙΟ, ΣΧΕΔΟΝ ΤΣΑΜΠΑ! Ο ΙΑΠΩΝΙΚΟΣ ΛΑΟΣ, ΘΑ ΠΡΕΠΕΙ ΝΑ ΕΧΕΙ, ΜΑΛΛΟΝ, ΙΣΧΥΡΕΣ ΚΟΙΝΩΝΙΚΕΣ ΑΞΙΕΣ, ΓΙΑ ΝΑ ΜΗΝ ΕΠΙΤΡΕΠΕΙ ΤΗΝ ΙΔΙΩΤΙΚΟΠΟΙΗΣΗ ΤΟΥ ΚΡΑΤΙΚΟΥ ΤΟΥ ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ! (Ή, ΠΙΟ ΣΩΣΤΟΥΣ ΔΗΜΟΣΙΟΥΣ ΣΥΜΒΟΥΛΟΥΣ ΚΑΙ ΜΜΕ?)